AwasookaEkaEbitufaakoAbabaKaEnnonoSoma BinoContact UsKanyumizoLukiikoEkibanyiAmawulire ObuwaangwaEbyafaayo AbengomaAbasolooba ObujuliziObumuKiggundaBukwaateOkulondaAbagenyiEbikuuboKalendaNoonya\nUsername\tPassword:\tRemember me\tForgot your password?\tForgot your username?\tCreate an account\tAbabakaAbabaka Discussions for Unity and PeaceOlulimi Oluganda / Luganda LanguageEBIKA BYA BAGANDA(1 viewing) (1) Guest\tPage:1\tTOPIC: EBIKA BYA BAGANDA\nEBIKA BYA BAGANDA\t4 years ago\t#4898\tKulabako\tOFFLINE\nKasaayi\tPosts: 1056\nKarma: 5\tList of the Clans of Buganda\nClan/Totem Secondary Totem Clan Head Seat\n(Ekika) (Akabbiro) (Owakasolya) (Obutaka) 1 Abalangira - Ssaabataka Kaliiti, Busiro\n2Babiito-Kooki Mazzi ga Kisasi Sababiito Rakai kooki\n3 Babiito-Kiziba ? Lutayinzibwa Ssanje Buddu\n4 Babiito-Kibulala ? Kitahimbwa Kibulala, Ssingo\n5 Butiko Namulondo Ggunju Bukalango, Busiro\n6 Ffumbe Kikere Walusimbi Bakka, Busiro\n7 Kasimba Ngo Kabazzi Kyango, Mawokota\n8 Kayozi Nsombabyuma Kafumu Kyango, Mawokota\n9 Kibe Kassukussuku Muyige Buluutwe, Kyaggwe\n10 Kinyomo Mutima Nakigoye Kyasa, Buddu\n11 Kiwere Sekafu Luwonko Kitanda, Bugangazzi\n12 Kkobe Kaama Namwama Buwama, Mawokota\n13 Lugave Maleere Ndugwa Katende, Mawokota\n14 Mazzi ga Kisasi Ggongolo Wooyo Kasaka, Buddu\n15 Mbogo Ndeerwe Kayiira Gaajuule Mugulu, Ssingo\n16 Mbwa Kyuma kya Mbwa Mutasingwa Kiggwa, Busujju\n17 Mmamba Muguya Gabunga Ssagala, Busiro\n18 Mpeewo Kayozi Kiggye Kkungu, Kyaddondo\n19 Mpindi Kiyindiru Mazige Muyenje, Busiro\n20 Mpologoma Ngo Namuguzi Kasagga, Bulemeezi\n21 Musu Kayozi Muyingo Ssama, Mawokota\n22 Mutima Mawuggwe Kakeeto Bbaale, Buddu\n23 Nakinsige Kkunguvvu Kyeyune Mirembe, Kyaggwe\n24 Ndiga Mpologoma Lwomwa Mbaale, Mawokota\n25 Ndiisa Namunye Mulindwa Mukungwe, Buddu\n26 Ngabi Jjerengesa Nsamba Lukonge Buwanda, Mawokota\n27 Ng'aali Kasanke akeeru Mawesano Buzooba, Buddu\n28 Ngeye Kunguvvu Kasujja Busujja, Busiro\n29 Ngo Kasimba Muteesasira Bukesa, Butambala\n30 Ngonge Kaneene Kisolo Lweza, Busujju\n31 Njaza Ngujulu Kitanda Kirungu, Kyaggwe\n32 Njobe Bugaala Kiyise Mpummudde, Ssingo\n33 Njovu Nvubu Mukalo Kambugu, Busiro\n34 Nkejje Nkejje Kiyemba Kikwata Namukuma, Kyaggwe\n35 Nkerebwe Kikirikisi Kidimbo Budimbo, Ssingo\n36 Nkima Byenda Mugema Bbira, Busiro\n37 Nkula ? Muwangi Mayobe, Bugerere\n38 Nnamung'oona Mutima Kajjabuwongwa Kyabuwangwa, Ggomba\n39 Nnyonyi Nnyange Kkunguvvu Kakoto-Mbaziira Bulimu, Kyaggwe\n40 Nseenene Nabangogoma Mugalula Kisozi, Ggomba\n41 Nsuma Kasulubbana Kibondwe Bukibondwe, Buvuma\n42 Nswaswa Goonya Mayengo Bugabo, Buvuma\n43 Ntalaganya Maleere Bbambaga Bbambaga, Bulemeezi\n44 Nte Ng'aali Katongole Mulema, Buddu\n45 Nvubu Njovu Kayita Mbazzi, Kyaggwe\n46 Nvuma Katinvuma Kyaddondo Kawempe, Kyaddondo\nThe following clans completing the list of 52 did not appear on the official roster of August 1996.\n47 Kasanke ? Kyanku ?\n48 Kibuba ? Nnyanja ?\n49 Lukato Kabbokasa Magunda/Lyongera Kisuza/Kiziba, Buweekula\n50 Mbuzi ? Kisunsu Muwunune\n51 Nkebuka ? Kayizzi ?\n52 Nsunu ? Kabugira\nFrom Buganda Post\tLast Edit: 4 years ago by Kulabako.\tThe topic has been locked.\tRe:EBIKA BYA BAGANDA\t3 years, 11 months ago\t#5884\tNdibassa\tOFFLINE\nKkalubo\tPosts: 883\nKarma: 6\tVvulugu mu Bika by’Abaganda Wednesday, 17 June 2009 12:21\nlAbataka b’obusolya bangi baalya nsowole lEmisango mu kkooti ya Kisekwa gisoba mu 25\n[Kkooti ya Kisekwa ng’ewulira omusango gw’e Ngeye e Busujja.] EBIKA ge masiga okwesigamye Obwakabaka bwa Buganda wabula ebisinga birimu enkaayana.\nKu Bika 56 ebiri mu Buganda, kimu ku buli bibiri, birimu enkaayana. Mu bimu enkaayana ziri ku busolya, ate awalala ziri mu masiga gaabyo. Bukedde alaze enkaayana eziri mu Bika ekibifudde ebitakyalina makulu.\nEBIKA bya Buganda y’entabiro ya buli Muganda wabula ensangi zino bijjudde emivuyo egya buli kika.\nEbisinga byaliibwa nsowole, ebirala bisenseddwa ‘abagwira’ era amannya gaabyo bageetuuma kyere!\nSso ng’Ebika lwe lujegere olunyweza Buganda. Abamu bagamba nti ne Mmengo ekoze kinene okubifeebya, bw’eyisaamu amaaso Abataka b’obusolya; abalala balumiriza nti okusaanawo kw’obuwangwa kuva Mmengo ne kubuna mu Baganda bonna.\nEdda ng’Omuganda owa wansi ensonga ze ayinza okuziyisa mu Kika kye ne zituuka ewa Kabaka era ne zikolebwako, ate ng’abalala baziyisa mu baami n’Abamasaza.\nNaye ensi bw’egenze ekula, Abaganda abamu ne basuula Ebika byabwe. Abamu beekwata ddiini era gye batwala ng’Ekika, abalala bwe baasoma kati bawasa n’abandibadde bannyinaabwe mu Bika.\nAte abakazi bwe bafunye omuze gw’okwetunda ku nguudo, kati tokyamanya oba gwe weegatta naye mwannyoko.\nKyokka waliwo nnamuginga ayingiridde Ebika era agenda okubisaanyaawo. Abataka ababikulira banyoolagana ne bazzukulu baabwe kubanga bangi baalya nsowole. Kino kiri mu buli Kika!\nAbataka okuva ku mpya, ennyiriri, emituba n’amasiga bali mu nkaayana. Okumala eggobe mu kibya n’obukulu bw’Ebika nabwo bukaayanirwa!\nAbataka bangi ne bakatikkiro baabwe abamu baalya nsowole, era enkaayana bwe zigenze mu maaso, Ebika ebimu ne byetundako n’obutaka, ekyabanga ekivve mu Buganda.\nOlukujjukujju mu kika ky’Engeye\nEnkaayana mu Ngeye zimaze emyaka 6 ng’abamu balumiriza nti Kasujja aliko yalya nsowole. Bazzukulu ba Kalutte abakulemberwa George William Mayanja bagamba nti aba Museruka abakulirwa Katikkiro Omutaka Joseph Kabaalu baakozesa lukujjukujju okutuuza F.X. Kasule Kyesimba eyali Kasujja eyafa mu 2004 ku bukulu bw’Ekika. Kasule bwe yafa, Kabaalu abadde akozesa lukujjukujju okutuuza mutabani wa Kasule, Charles Kasule ku Bwakasujja.\nKkooti ya Kisekwa (etawulula enkaayana mu Bika by’Abaganda) yadde etudde mu nsonga, naye bazzukulu ba Museruka bagamba nti ewulira bubi omusango, erimu kyekubira.\nBaajulira n’ewa Kabaka nga basaba kkooti ya Kisekwa eve mu musango guno olw’okugoba obujulizi bw’owessiga lya Bakazirwendo. Kyokka Kabaka yalagira gugende mu maaso.\nEnkaayana mu Kika ky’Engeye ziri ne ku Butaka bwabwe e Busujja. Bazzukulu ba Museruka baagenda e Busujja ne bakola amalaalo agamu ne bagassaako amannya okulaga nti ga Bakasujja, bazzukulu ba Kalutte be bagamba nti babicupuli!\nOmutaka Mminge Kibirige, akolanga ow’omutuba gwa Kalutte era eyatwala kkooti ya Kisekwa e Busujja agamba nti n’entaana ya Kasokolindo eyaliko Kasujja tebaagisiba sseminti, entuufu yameramu ekiswa n’emiti naye egy’enkoma, naye aba Museruka bwe baamanya nti kkooti ejja kugenda erambule Obutaka ne basiba sseminti awatali mufu!\nOlaba n’eyali omupakasi wa Kasokolindo naye baamusiba sseminti ne bamulaga nti naye Kasujja! Abenvubu kata bakubagane\nEkika ky’Envubu emyaka kikunukkiriza mu mukaaga nga tekirina mukulu wa Kika ayitibwa Kayita. Eyeeyita Kayita, Emmanuel Makaabugo Musoke yalagirwa dda kkooti ya Kisekwa ave ku bukulu bw’Ekika kubanga yalya nsowole naye n’alemerako!\nOmugenzi George William Nsikoteyomba ye yawaaba omusango ng’agamba nti taata wa Makaabugo eyafa mu 1997 Obwakayita yali yabulya nsowole.\nEra mu 1997, Makaabugo bwe yatwala omulambo gwa kitaawe guziikibwe e Mbazi mu Kyaggwe ku Butaka bwabwe, Abenvubu baagumugobya nga n’emiggo kwe batadde okugimenya, era yaguziika ku mulirwano!\nEra kkooti ya Kisekwa yasala omusango gye buvuddeko ng’eraga nti Makaabugo si Kayita mutuufu, wabula Nsikoteyomba ye mutuufu!\nKyokka Nsikoteyomba yafa n’aleka nga Makaabugo ajulidde ewa Kabaka. Mu 2005, Kabaka aba agenda okutyemula omusango, fayiro z’omusango guno ezaalimu ensala yaagwo (eya Kabaka n’eya Kisekwa) ne zibbibwa. Kati guli awo, Makaabugo y’alabula ku Bwakayita obw’ebicupuli!\nAni Namwama omutuufu?\nMu Kika ky’Ekkobe, Omutaka Namwama bwe yafa mu 2008, mutabani we Kiragga abazzukulu baamugaanirawo nti nsowole, nga kutaawe bwe yali!\nOmutaka Kyana, jjajja w’Abekkobe yayanguwa mangu okukuba Kiragga mu kkooti ya Kisekwa ng’agamba nti baakafuula kagenderere okwewang’amya ku bukulu bw’Ekika.\nKkooti ya Kisekwa yamugoba dda ku Butaka, naye ye agamba nti yajulira ewa Kabaka. Kyokka kigambibwa nti fayiro y’okujulira kwe ewa Kabaka teriiyo!\nEkika kyalonda Augustine Mutumba nga Namwama omutuufu, naye kati kibadde kikulemberwa Banamwama babiri okutuusa Kiragga lw’afudde!\nOmwezi oguwedde, omumyuka wa Katikkiro, Hajji Yusufu Nsubuga Nsambu yagaana abantu ba Kiragga okwabya olumbe lwe ng’olw’omukulu w’Ekika. Kyokka akolanga Katikkiro w’ekika Polof. Munakukaama yawagirwa omukubiriza w’olukiiko lw’Abataka Nakirembeka Allan Waliggo ne batuuza mutabani w’omugenzi nga Namwama era n’omukolo ne bagwetabako mu bujjuvu!\n“Olaba baamukozeeko n’emikolo gy’okulayira ng’alayiza Pulezidenti egitali mu nnono!,” omu ku Bataka bwe yang’ambye.\nEkiri mu Mmamba kifumba mutuku!\nOkuva Omutaka Gabunga Yosia Kasozi afa ku ntandikwa y’omwaka guno, Emmamba ya Gabunga yagwamu nnabe.\nMutabani we eyamusikira, Gabunga Mubiru afunye okusomoozebwa kuba baganda be nga bali wamu n’abamu ku Bataka b’amasiga bamuwakanya. Bagamba nti mukulu we ye yali asaanye okubeera Gabunga.\nEmbiranye yatandika omulambo gwa Yosia gukyali mu ddiiro, era abamu ku baana baagusibirayo mu nnyumba nga tebaagala Mubiru abikke kabugo.\n“Si buli Kika nti kibikka akabugo, ffe mu Mmamba tetukabika, kale ogwo omukolo Mubiru yakola mukyamu,” omu ku Bataka bwe yagambye.\nKatemba ali mu nsi, kuba Ekika kyakutulwamu ebiwayi bibiri! Emmamba Kakoboza ekulemberwa Omutaka Nankere yatongozebwa ng’Ekika mu 2005, kati bali ku mbiranye n’aba Gabunga.\nGabunga we yafiira ng’amasiga g’Ekika kye mangi agaalina emirimu emikulu ewa Kabaka geegasse ku Nankere!\nMu kiseera kino, Omutaka Nankere Kanoonya Ntutumo yeegattiddwaako amasiga ga Gabunga omuli erya Kirulu e Bwerenga, erya Mugula e Ntebe, erya Kasiga e Bbendegere omuva Omutaka Ssemanobe akola emikolo ku Kabaka.\nAmalala kuliko erya Miiro e Zzinga, erya Naabugwaamu, erya Mbajja nga kino kiraga nti Emmamba ya Gabunga esigazza omulimu gumu gwokka gwa kukulira mpingu ya Kabaka etekyaliwo.\nAba Nakinsige tebalina wa kasolya!\nKyeyune (omukulu w’Ekika kino) Samuel Bugingo yafa mu 2001. Omutaka Musa Kalegga owessiga lya Kafuuma yawawaabira Katikkiro w’Ekika, Kassim Kyeyune n’owessiga lya Ssemmanda erivaamu abalya obukulu bw’Ekika kino nga agamba nti balina olukwe okutuuza mutabani wa Bugingo ku bukulu buno sso nga Obwakyeyune yali abulidde nsowole.\nKatikkiro Kassim Kyeyune agamba nti, “Bazzukulu bange abo bansobera, n’okutuuka okunkuba mu mbuga lwakuba tebaagala bannaabwe abava mu famire ya Bugingo kulya bukulu olw’okuba tebaasoma ate nga baavu!”\nOmutima Omuyanja ogukulirwa Omutaka Namugera Kakeeto e Bbaale nabo baneneng’ana. Mikidaadi Ddamulira ow’omutuba omukulu ogwa Bwanika omuva abalya Obwakakeeto baawawaabira ali ku bukulu bw’Ekika kino Nicholas Kaseekende Namugera owa 45.\nMikidaadi agamba nti Kaseekende yasikira kitaawe Hussein Ddamulira Namugera owa 44 kyokka nga naye obukulu bw’Ekika kino yali abulidde nsowole.\nOmusango gwaloopebwa mu 1998 ne gusalwa mu 1999 ne gusinga Namugera owa 44 kyokka jjuuzi nga April 5 2005 Kabaka n’asalawo nti kkooti ya Kisekwa eyali ekulemberwa omugenzi Albert George Kalanzi teyasala mu bwenkanya.\nKabaka yalagidde kkooti ya Kisekwa kati ekulemberwa Omulamuzi J.C. Ssempebwa okuddamu ewulire omusango guno. Na buli kati gukyawulirwa.\nAbeng’onge baloopye omukulu w’Ekika\nMu Kika ky’Eng’onge bazzukulu ba Kisolo abava mu Mutuba gwa Katama oguli mu Ssiga lya ssenkungu baawawaabidde olukiiko lw’Ekika nti luyitirizza okuwozesa omusango gw’obukulu bw’essiga lya Ssenkungu ate nga gwali gwasalwa dda Ssekabaka Chwa II.\nFrancis Nalukoola ne Samuel Kisaabagire Kisolo (akulira Ekika ky’Eng’onge) nti mu 1996 yawa obukulu bw’essiga lya Ssenkungu eri omuntu atalina kulituulako.\nOmusango gwabwe guzze guwulirwa okuva mu 1914, ne guddibwamu mu 1939, 1956, 1996, ne gwekyusiza bazzukulu ba Katama!\nOli wa Ndugwa ow’e Kibuye oba w’e Katende?\nAboolugave nabo baneneng’ana, era abamu mu kiseera kino bagamba nti tebalina Ndugwa mutuufu!\nGrace Ssemakula okuva emabega azze akaayana ne Alexander Katende (yafa) eyali alumiriza Ssemakula nti yalya nsowole.\nSsemakula yategeeza gye buvuddeko nti ye yatuuzibwa ku bukulu bw’Ekika mu butongole oluvannyuma lw’Abataka mu kiseera ekyo okutuula ne basalawo nti eyali omukulu w’Ekika, Alexander Katende yali amaze ebbanga ddene ebweru w’eggwanga nga tatuukiriza mirimu gya Kika.\nOmugenzi Juma Katende eyabeeranga e Nakulabye era akulira Essiga lya Natiigo ye yali ennyo mu bintu bino. Abamu bagamba nti naye yali nsowole mu Ssiga eryo!\nMu Kika ky’Olugave, Omutaka Natiigo y’asumikira Ndugwa era y’abeera Katikkiro waakyo. Kyokka gye buvuddeko Natiigo aliko, Godfrey Katende yali ateekateeka okutuuza Ndugwa omuggya (era eyali mutabani wa Alexander Katende) n’afa.\nAte bwe baamuziika abantu abataategeerekeka baamuziikulayo, omulambo gwe ne bagwokya!\nAbembwa omusango gwabwe gwasalwa dda Kisekwa. Wabula Omutaka Mutasingwa kati Ekika akiramula nga talina fayiro za bintu bikikwatako!\nGod Mukasa eyali yeewang’amya ku bukulu buno fayiro yazigaanira era Mutasingwa Gguluddene bitono by’amanyi ku Kika kye!\nGguluddene yaloopye, ayagala batabani ba Mukasa bamuwe fayiro, naye nabo baziremedde.\nAbengabi ya Nsamba bakaayana n’Abengabi Ennyunga abaasaba beeyawuleko era Kabaka n’abatongoza. Embiranye yaabwe kati eri mu mannya. Abengabi ya Nsamba tebaagala Bayunga batuume mannya gaabwe. Bwe bagaguggubirako olwo baba baasigala mu Nsamba!\nAte bazzukulu ba Muteesaasira (Abengo) baagala kuloopa Katikkiro waabwe, Omutaka Kavuma nti yeegwanyisa Obwamuteesaasira!\nOmukulu w’Ekika Namuyimba Mutesaasira yafa mu 2001, kyokka Katikkiro yagaana okutuusa Muteesaasira omulala. Buli kimu ekyandibadde kikolebwa Muteesaasira, Katikkiro y’akikola.\nMu Kika ky’Enseenene, bazzukulu ba Kalibbala e Nsiisi mu Busujju bakaayana n’aba Mugalula e Kisozi.\nAba Mugalula bagamba nti nabo Kika ekyetongodde, sso ng’okusinziira ku nsala ezizze zibaawo okuva ku mulembe gwa Ssekabaka Daudi Chwa II, Ekika kino kiri kimu.\nSsekabaka Chwa II yalagira nti Mugalula e Kisozi akole Essiga libeere wansi wa Kalibbala!\nAba Ng’aali nabo balumagana, abamu ku bazzukulu ba Mawesano bagamba nti Mawesano aliko kati si ye mutuufu.\nAbalala abakaayana mulimu Abeffumbe, Abenkima, aba Namung’oona gye bagamba nti omukulu w’akasolya musajja Mutooro era nti atunze ettaka ly’Ekika e Nansana kumpi kulimalawo; Abempologoma bakaayana, n’Ebika ebirala. Ate Ebika ebisinga birina enkaayana mu Masiga n’Emituba.\nEra osanga eno y’ensonga lwaki Abaganda bangi tebakyamanyi Bika byabwe wabula kye bayita Ekika ye famire yaabwe yokka. e\tAttachments:\tphp54ahoN (0KB)\t(0KB)\tLast Edit: 3 years, 11 months ago by Ndibassa.\tThe topic has been locked.\tRe:EBIKA BYA BAGANDA\t3 years, 11 months ago\t#5894\tOmumbejja\tOFFLINE\nBbalagavu\tAWALI MUKAMA TEWALI KIREMA\tPosts: 1812\nKarma: 8\tBino byonna ebibireese bebagwiira abajja okujjawo Obuganda era singa mubuli awali enkayana ojja kwesanga nga mulimu abantu abagwiira abekyeyingiza lwaaki bino byonna bibaawo kati nga buganda eyingiddemu ekitabuli kuno kwonna okutunda ebijja wamu nobutaka wakli obiwulidde waluli nga buganda ekyaali yokka nga kyekolera ku nsonga zaayo , abantu kyebatamanya nti amawanga agayingirira banaabwe bo basigala bekutte katu ekibaleeta muBuganda Baganda kubajjawo bo basigalewo nga beyagalira mu nsi yaffe naye Kino kyekibadde tekinategerebwa Baganda bejjako ebyaabwe nababiwa abagwiira, nga tebamanyi nti webigweera bebajja okufuuka emombooze mu nsi yaabwe , bwaaba omuntu wammwe yatunze ebintu byekika kyammwe nga temumaze kutuula kwetaasa oyo omuntu aba akibagamba mu lwaatu nti takyaali wammwe nolweekyo nammwe mumwegobako nga temumukwatidde kisa kuba naye taba nakyo bwaaba atunda ekya bonna ye yemalire ekizibu kye nga tabalowozezaako.\tAttachments:\t(0KB)\t(0KB)\tI AIM TO PLEASE.............SOMETIMES\tThe topic has been locked.\tRe:EBIKA BYA BAGANDA\t3 years, 2 months ago\t#8619\tMulongo\tOFFLINE\nKasaayi\tPosts: 1373\nKarma: 5\tBanaalonda Bya LWANGA KAMERE Sunday, 21 March 2010 BAZZUKULU ba Mugema ab’Enkima mu ggombolola y’e Nabweru, Wakiso bali mu keetalo k’okulonda omubaka wa Mugema mu kitundu ekyo oluvannyuma lw’abadde omukiise okufa gye buvuddeko.\nOmu ku bakulidde enteekateeka eno Herbert M. Lukwago yagambye nti tebannasalawo lunaku lutuufu kubanga bakyanoonya omuntu alina ebisaanyizo nga mufumbo alina amaka era ng’abadde agoberera eby’Enkima byonna. Christopher Lule Nakabaale abadde akiikirira Mugema nga mutuuze w’e Ttula, Maganjo yafa gye buvuddeko. Ekitundu kirimu bazzukulu ba Mugema bangi naddala ab’essiga lya Kawuki.\tThe topic has been locked.\tRe:EBIKA BYA BAGANDA\t3 years, 2 months ago\t#8630\tMulaka-Ntanzi-Mmilodi\tOFFLINE\nKarma: 0\tSsebo Omumbejja nkwebaza ebigambobyo ebirungi ebikubiriza Abaganda ffenna okwerwanako mu nsonga z'Ebika byaffe wonna mu Buganda nga twegobako abagwiira abalabika okuba nga bayingiridde n'Ebika bino.\nNaye nze ndowooza nti waliwo n'ensonga endala eziwerako eziviiriddeko ebika byaffe okujjula enkaayana, n'okudda emabega mu kifo ky'okugenda mu maaso n'okukulaakulanya Buganda.\nMu kulaba okwange, zino zezimu ku nsonga ze ndowooza nga ze zireese obuzibu mu Bika byaffe Abaganda:\n1. Obungi bw'abantu: ku mirembe egyayita Abaganda twali batono. Kati tukutte mu bukadde mukaaga 6,000,000 bulamba. Emirundi mingi, abantu gye bakoma okubeera abangi ennyo, n'emize n'empisa embi oba encaafu gye zikoma okweyongera mu bantu abangi. Emize emicaafu gyeyongedde nnyo wonna mu Buganda bwe kityo ne mu Bika byaffe byonna. Oyinza okusanga ng'Ekika kimu kirimu abantu emitwalo 100,000 era nga okutwalira awamu buli kika kya Buganda (average) kati kiweramu abantu emitwalo kkumi sso nga edda gamba ku mulembe gwa Ssekabaka Sir Edward Muteesa II, Buganda yalimu abantu nga tebawera kakadde kamu oba kamu n'ekitundu. Ekyo kitegeeza nti okutwalira awamu buli kika kyalimu abantu 26,000 bokka! Buganda ng'Obwakabaka olw'engozoobana ezajjawo nnadala oluvannyuma lwa Dr. Obote okuwere Obwakabaka mu Uganda, Obuganda tebubadde na ntegeka nkuukuutivu okwezimba n'okwenyweza nga bwe kyandibadde.\nEby'obufuzi bwe bigenze byeyongera okukula mu Uganda, bikoze kinene nnyo okunafuya Obuganda olw'embeera z'ebyobufuzi bwa Uganda. Mu kino Abaganda ne Ssaabasajja Kabaka omulimu gw'okwefungiza okunyweza Obuganda mu Buwangwa bwaffe ddimu ddene naye eririra okukolebwa ffe abaliwo tuleme kulirinza baana na bazzukulu baffe.\nOkusobola okukola kino, Ssaabasajja Kabaka yandiragidde Munnamateeka wa Buganda (Attorney General) okubagawo amateeka okunaatambuliranga Ebika bya Buganda; amateeka kwe bifugirwa nga gasinziira mu Buwangwa bwaffe kyokka galungamizibwa ku mateeka ga gavumenti ya Uganda kino kituyambe obutamenya mateeka kubanga Abaganda bangi gye bakomye okusoma gye bakomye okunyooma eby'Obuwangwa bwabwe ne kiba nga bayinza okulekawo ensala y'embuga ya Kisekwa ne bagenda mu mateeka ga Uganda ne gajja gasalawo bulala nnyo. Okwewala ekyo, Attorney General ng'akolagana ne Mbuga ya Kisekwa abagewo amateeka amapya amagumu ddala okunaatambulirwanga Embuga y'Ebika. Abaganda tuteekeddwa okukebuka; tutambule n'omulembe nga tweyambisa eby'omulembe okunyweza eby'Obuwangwa byaffe.\n2. Omululu; Abaganda bwe tugenze tweyongera obungi bwe gityo nemize n'emoisa embi gye zikomye okweyongera. Omululu gw'ebyenfuna yemu ku nsonga evaako enkayaana mu Bika byaffe. Abaagala okulya bangi ate nga tebalina mutima na akwettanira bya Buwangwa byaffe okukuza Obwakabaka bwaffe. 3. Okweyagaliza Ebitiibwa. Abantu abamu balowooleza mu kufuna bitiibwa ne batamanya nti okubeera Omukulu w'Ekika oba ow'Akasolya, Essiga oba Omutuba tekibeera bubeezi kitiibwa naye ekigendererwa kuba kuweereza bantu abali mu Bika ebyo. Abaganda abakulira ebika mu ndukalukamba (organizational structure) yaabyo okuva ku Kasolya okutuuka ku nnyiriri basaanidde bakulembeze mutima gwa kuweerea bantu baabwe okusinga okunoonya okwekkusa oba okunoonya ebitiibwa. 4. Buganda ng'Obwakabaka bwanafuyizibwa nnyo Amateeka ga Uganda kubanga amateeka g'Ebika tegaliimu maanyi era tegakola kubanga bwe gakontana n'Amateeka ga Uganda, aga Uganda ge gafuga. Ebika oba Obwakabaka tebusobola kusiba Muganda mu nkomyo ng'amenye empisa ya Buganda oba etteeka ly'Ekika. Ekintu kino kikulu nnyo kubanga kitegeeza nti mu mateeka g'Ebika byaffe, tetulina buyinza bukangavvula muntu era ky'ova olaba nga abantu abamu ne bwe baggibwako balemerako kubanga bamanyi tolina ky'ogenda kubakola. Ne Ssaabasajja Kabaka talina ky'agenda kubakola kubanga yaggibwako obuyinza obw'obufuzi. Kunsonga eno, Munnamateeka w'Obuganda asaanidde anoonyewo engeri Obuganda gye busobola okukangavvulamu Omuntu yenna okulaba nga amateeka g'Obuwangwa bwe gasala nti gundi ye w'Omutuba Omutuufu nga bwe kityo bwe kibeera era ssinga oli abaddeko alemerako ng'ayinza ate okuwaabirwa mu mateeka gali aganaamukangavvula olw'okunyooma ekitiibwa kya Ssaabasajja Kabaka n'Obuwangwa bwa Buganda.\nBwe tunaalemera mu by'ekinnansi n'obuwangwa obutakyasobola kututambuza kugenda mu maaso ne tulemwa okutunuulira Obwakabaka obulala n'Ebibiina ebirala wonna mu nsi gye bigenze byekulaakulanya n'okwenyweza mu buwangwa bwabwe mu ngeri ey'amateeka agakola, Obuganda bujja kufeeba n'Obuwangwa bwaffe busigala mu ngero. Ekyo kikafuuwe! Kikafuuwe!Kikafuuwe!\nObuganda buteekwa okubeerako n'Amateeka amawandiike gssomwe mu masomero ga Buganda mu Ntegeka ez'enjawulo (special programs) abaganda bagayige bagafunemu amabaluwa basobole okugonjoolanga emisango gy'Ebika bya Buganda n'okukuuma Obuwangwa bwaffe. Olaba n'Eddiini Enkatolika kino yakikenga bukyali n'eteekawo Amateeka agaayo agayitibwa Canon Law agafuga Bannaddiini Abasasedooti bonna era Oli bw'agamenya Eddiini Katolika emukangavvula.\nTekiriimu kabi Obuganda okuwandiisa Ebifa byaffe mu butongole mu nkola ey'Amateeka bibeere ne Memorandum and Articles of Association oba amateeka kwe bitambulira ng'amateeka ago mawandiike. Kino kijja kumalawo enkaayana ezitali zimu ate mu bwangu. Abo abanyooma Embuga ya Kisekwa baba banyoomye Kabaka waffe era baba banyoomye Obuganda bwonna; olwo nga bakangavvulwa mu mateeka nga bagobwa. Bajjajjafe baaleka batuwabudde nti Akufumbira ey'omutwe omufumbira ya bigere ne mwenkanya evvuumbe!\tThe topic has been locked.\tRe:EBIKA BYA BAGANDA\t3 years, 1 month ago\t#8640\tMulongo\tOFFLINE\nKarma: 5\tMmilodo bwooba oyagadde owandiika ebintu ebisengelke obulungi!! Lwaaki wali okanula abantu ebikya? Eno emboozi nja kudda ngiteeseeko. Naye mu mazima bangi bagaala bitiibwa bya bandabe, nebeerabira nti nga tonnafuna bitiibwa osooka kufuna buvunanyizibwa okutuukiriza emirimu. Kisaaliza nnyo ekintu kino mu bantu bbaffe!!\tThe topic has been locked.\tPage:1\tAbabakaAbabaka Discussions for Unity and PeaceOlulimi Oluganda / Luganda Language\nBoard CategoriesMeeting Greeting & News Reports... Okweyanjula / Introduction ... Agafa e Mengo / News from Mengo... Omuko Ogusooka / Frontpage News ... Omw Africa / The African ... American /Carribbean /European Etc... Africans... Baliranwa / NeighboursAbabaka Discussions for Unity and Peace... Masangaanzira / Crossroads ... Okwekutula N ebyettaka / Land and secession... Ggwanga Mujje / Come Nation ... Ebyobulamu n Ebyenjigiriza / Health and Education... Emirimu n Ebyenfuna / Employment and Busy-ness ... Emboozi Ezenjawulo / General Discussions ... Ebyokumawanga / Diaspora Data... Olulimi Oluganda / Luganda Language ... Ebyeddiini / Religion Culture, Edutainment and Pure Fun... Enfumba y’ Abaganda / Baganda Cuisine ... Ebyemizannyo / Sports ... Ebitabo / Books ... Ekibanyi ky’Ababaka / Ababaka Magazine ... Ennyimba n Emizannyo / Music, theater and movies ... Obuzannyo/ Games... Mutaayi / Best Buddy ... Kasaaga Musaazi / Jokers Jottings ... Emmunyenye za Ababaka / Ababaka stars ... Munyenye za Africa / African stars ... Rediyo ya Baganda / Baganda Radio... Wenyirize / Beauty Ababaka Website, Noticeboard and Off-Topic... Ekibanyi Kyensi Yonna/ The World Magazine... Okulanga / Announcements ... Kintabuli / Salmagundi... Forum Titles & Rules... Wakitimba Ono / This Website\tPowered by Kunena\tTime to create page: 0.37 seconds


Bukedde Online - Abaagala pamiti kompyuta ze zinaabagezesa\nAbaagala pamiti kompyuta ze zinaabagezesa\nEngeri gy'ofuuka makanika wa mmotoka yo\nKatushabe ng’annyonnyola ku nkola empya.\nOKUGEZESA abantu ababa baagala okufuna pamiti n’okukoonamu kkiraasi kugenda kukyuka nga kati Gavumenti egenda kukozesa kompyuta okugezesa baddereeva. Enkola ebaddewo ng’omuserikale w’ebidduka y’agezesa omugoba ng’amulabako awo. Wabula kyazuuliddwa ng’enkola eno erimu emiwaatwa ng’abamu ku baddereeva batuuka okufuna pamiti nga tebayise mu kugezesebwa, ekivuddeko abantu abatasaanidde okufuna pamiti ne kyongera obubenje mu ggwanga.\nWinstone Katushabe, kaminsona mu minisitule y’ebyenguudo n’entambula avunaanyizibwa ku mateeka g’ebidduka yagambye nti, Gavumenti mu myaka ebiri esuubira okuba ng’emalirizza okuzimba ekifo omugenda okuteekebwa tekinologiya agezesa baddereeva.\nAbakorea be bagenda okuleeta tekinologiya ono. Mu kugezesa okupya, ddereeva ayingira yekka mmotoka olwo n’atandika okuvuga nga kompyuta y’emuwa ebiragiro, bw’abituukiriza ng’emuwa obubonero ate ebusala ssinga akola bubi.\nObubonero buno eba ebuweereza butereevu mu kasenge akalimu kompyuta kwe balabira obubonero bw’ofunye ‘Control room’. Ku bubonero bw’ekuwadde kwe kugenda okusinziirwa omuntu okuyita n’okufuna pamiti oba okugwa n’addayo mu ttendekero ly’abavuzi b’ebidduka okubangulwa n’akomawo okugezesebwa oluvannyuma. Katushabe ayongerako nti, kino kigenda kuyambako mu kutuukiriza kaweefube wa Gavumenti gw’eriko ow’okutuukiriza ekigendererwa ky’okukendeeza obubenje ku nguudo mu nteekateeka y’ekitongole ky’Amawanga Amagatte ekya United Nations, okukendeeza obubenje nga bayita mu kubangula baddereeva.\nMin Bong Kwen, omu ku Bakorea yagambye nti, mu nkola eno tewali ngeri yonna ddereeva gy’ayinza kufunamu pamiti nga tagezeseddwa kubanga abagaba pamiti kompyuta erina okusooka okubaweereza obukakafu nti agezeseddwa era n’ayita ate nga kino kijja kusoboka nga kompyuta esoose kukugezesa.\nKwen yayongeddeko nti, bagenda kukuhhanya byonna ebibadde bisomesebwa mu kutendeka baddereeva mu matendekero agayigiriza okuvuga mmotoka babigatte mu nteekateeka gye bazze nayo okulaba nga tewabaawo kunyigirizibwa mu kugezesa n’okumalawo baddereeva okwekwasa nti kompyuta okugezesa kw’ebawa kuzibu nga bbo tebaabibayigiriza mu kutendekebwa.\nMu kino, kompyuta esobola okukuwa obubonero mu ngeri gy’osimbula n’okusiba, odda otya emabega?\nOyisa otya? n’ebintu ebirala. Katushabe yagambye nti, enkola eno egenda kumalawo embeera ebaddewo abantu okutuula awaka ne bafuna pamiti nga n’abamu tebalina bukugu, wabula okuteekamu ssente ne bazibagoberako. Okusinziira ku lipoota ya poliisi abantu abasukka mu 3,000 be bafiira mu bubenje kunguudo buli mwaka ng’obumu kuva ku baddereeva okubeera ab’ekibogwe wadde nga waliwo ensonga endala ezibuleeta.\nFranklin Kugonza, akulira poliisi eyeekebejja ebidduka n’okugezesa baddereeva mu ggwanga, ekya Inspector of MoWaliyotor Vehicles (IOV) yagambye nti, enkola eno yaakwongera omutindo gwa baddereeva mu ggwanga oba oli awo n’okukendeeza ku bubenje olwa baddereeva abatalina bukugu.\nAbacuba bakyajja ssinga temulongoosa mirimu gyammwe -Haji Nadduli\nPoliisi y'e South Afrika ekutte Bannayuganda 2: Balina akakwate ku Rich Gang\nGavt. w'etuuse mu kuleeta obwenkanya mu minisitule n'ebitongole byayo\nUTODA bazzeemu okusolooza ssente


Bukedde Online - Omusumba eyanzaalamu anneekweka\nOmusumba eyanzaalamu anneekweka\nBamulekwa bawakanyizza ebya nnyaabwe\nAbaana bwe baalemala omusajja n'adduka\nOmusumba oyo bwe yandaba n’ahhamba nga bwe yali ngamba ayagala omuwala atazaalangako kuba naye tazaalangako era ne tukwatagana ne tutandika okwagalana naye ng’abantu abalala mu kkanisa tebakimanyi kuba ku kkanisa tetwayogeranga ng’atera kunsanga bbali wa kkanisa.\nNZE Flavia Namigadde 30, mbeera Kawempe Kyebando.\nMu 2014, mukwano gwange yantwala ku kkanisa ya Brother omu e Nansana okusaba.\nWaayitawo emyezi esatu nga twakeyagala ne nfuna olubuto ne mugamba nti ndi lubuto kwe kuhhamba nti mubuulire ssente ze njagala ezisobola okuggyamu olubuto nti ye talwagala naye nze ne hhaana okuluggyamu.\nNakuza olubuto nga mbeera ne bazadde bange nga bwe musaba ampangisize ennyumba naye nga tafaayo. Bwe lwaweza emyezi mukaaga olwo n’ampngisiza ennyumba. Wabula bwe nnamala okuzaala, bangoba mu nju eno anti yali takyasasula.\nNamulemerako okumpa obuyambi bw’omwana naye nga si byaliko nange obusungu ne bunkwata ne hhenda ku kkanisa ne nkoona amadirisa ne gaatika ne bantwala ku poliisi y’e Nansana ne bansiba wiiki bbiri naye ne bamukozesa endagaano y’okumpanga emitwalo 13 buli mwezi okulabirira omwana.\nKu poliisi ne bwe bamuyita tagenda wabula alina omuntu gw’asindika kyokka ssente tazimpa bulungi. Ebiseera ebisinga banteekako obukwakkulizo nti nsooke mbalage gye mbeera balyoke bampe ssente z’omwana. Omwana atuuse okusoma naye asigala waka lwa butaba na ssente za fiizi.\nEssimu ze ze nnali mmanyi yaziggyako omwaka oguwedde ate ne ku kkanisa takyabeerayo ate nga sirina muntu we yenna gwe mmanyi wadde okumanya gye bamuzaala.\nBuli bwe hhenda ku kkanisa ne mbagamba nti njagala kulaba musumba bahhamba nsooke mbawe ekiweebwaayo kya 50,000/- nti atagirina tamulaba.\nKati nsobeddwa kuba omwana atuuse okusoma naye tasoma. Alwala buli kaseera naye ssente z’obujjanjabi sizifuna kyokka ne Musumba simanyi waakumunoonyeza ate nga sikola.\nWabula Bukedde bwe yayogeddeko n’omu ku bantu ba Musumba ayitibwa Emma, yagambye nti okuva abakulu ba kkanisa bwe baategeera ensonga za Flavia, Musumba baamuyimiriza ku mirimu gya kkanisa era obuvunaanyizibwa bwonna ne babumukwasa.\nYayongeddeko nti n’obusente obutono Flavia bwafuna abalokole mu kkanisa be babusonda naye nga bamuyamba buyambi kuba tetumanyi Musumba gye yalaga.\nFlavia asaba emitwalo 50 nti atandisa omwana okusoma n’ebisale by’essomero naye ezo ssente nnyingi ffe twamugamba tumuwa emitwalo 15 ziyambeko ku mwana okusoma naye yagaana.\nMusumba e Nansana,\nPaasita afunyisizza ow'emyaka 17 olubuto n’alumuggyisaamu


Nammwe mwamala kuleekaana Museveni n'abawa omusimbi mutuleke!! Abavubuka e Busoga balangidde Mayinja ne Bajjo - Watchdog Uganda\nNammwe mwamala kuleekaana Museveni n’abawa omusimbi mutuleke!! Abavubuka e Busoga balangidde Mayinja ne Bajjo\nOmuyimbi Ronald Mayinja ku kkono n'omutegesi we bivvulu Andrew Mukasa Bajjo, Abavubuka e Busoga be baatabukidde\nOMUYIMBI Ronald Mayinja, Omutegesi we bivvulu Andrew Mukasa amanyiddwanga Bajjo Events saako ne baanaabwe abasala eddiiro gye buvuddeko ne beegatta ku Pulezidenti Museveni baakiguddeko abavubuka be Buwenge mu Busoga bwe baabatabukidde ku mande ne babalangira okunyaga ensimbi za Musevi gwe basooka okuvuma.\nMayinja ne banne ennaku zino babadde mu bitundu bya Busoga mu kawefube gwe baliko gwe bagamba nti bawenjeza Pulezidenti Museveni kalulu wamu n’okukunga abavubuka beegatte babafunire ensimbi okuva mu Gavumenti beekulakulanye.\nAbavubuka baakungiddwa era ne bajja basisinkane abakulu okuva mu kibiina be baalowozezza okusooka nti bagenda kubawa ku nsimbi saako n’okubabuulira ebizibu byabwe. Wabula ekyabajje enviiri ku mutwe kwe kulaba abantu be bazze balaba ku mikutu gya mawulire, abamaze ebbanga nga bavuma Pulezidenti Museveni ate nga be bazze okubabuulira nga bwali omulungi ennyo saako n’okubakunga bamuwe akalulu ensonga zaabwe zikolweko.\nMu kusooka omutegesi we bivvulu Bajjo yajeregeredde abavubuka be yayogeddeko nga abawoggana obuwogganyi mu kifo ky’okubaako bye bakola bejje mu bwavu, nga kino nakyo kyayongedde okubatabula nabo ne bamulangira okubba ensimbi za Museveni kyokka nga tebamwagala.\n“Ffe buli kadde tubadde tuwagira Pulezidenti naye teri kye yalia atuwadde naye twewunya omumtu nga ggwe Mayinja eyayimba akayimba kamu ka BIZEEMU ne bakuwa ensimbi buwanana nawe nojja otubuulire enjiri nti tuwe Museveni akalulu gw’otalondagako yiiii ensi eno nzibu.\nMutuleke naffe twekalakaase osanga omukulembeze bwanawulira eddoboozi lyaffe kubanga singa ne Bajjo teyekalakaasa Museveni teyandikoze ku bizibu bye.\nEkizibu kyaffe ekisinga wano kye kye bikajjo amakkampuni gatudondola, tebakyayagala kukima bikajjo byaffe bikalidde ku misiri, tetukyasobola kuwerera baana baffe saako naffe okwerabirira nga abantu, teri atuyamba kyokka mbu mwe Pulezidenti baasindise tubabuulire ebizibu byaffe abatamuwagirangako kitalo!” Abavubuka bwe baalangidde Mayinja ne banne.\nOluvanyuma olukiiko telwawedde bulungi nga abalwetabyemu bonna balwamuse nga tewali nsonga nnungamu gye batuuseeko okujjako okwelangira.\nUgandan government asks Google to block online media channels 'affiliated' to Bobi Wine


Bukedde Online - Eby'abadde mu musomo gwa ssenga tebiggwa malojjo;Tubikuleetedde mu bujjuvu\nMukwano gwange yampangira omuwala ne banziba...\nOmukazi bwe yeegatta ng’asudde eggi aba n’emikisa...\nEDITH Mukisa y’omu ku baasomesezza mu musomo gwa Ssenga wa Bukedde ogwategekeddwa mukyala mukugu mu kubudaabuda abantu ku nsonga z’omukwano n’obufumbo.\nObuyonjo mu maka y’emu ku nsonga ezikuuma omwami ne batabaliga. Abakazi b’ebbali ekibawa enkizo okutwala abaami abafumbo, omwami n’abeera nga buli kiseera awulira ayagala kuba na mukyala oyo kuba buli lw’ageraageranya ekiri mu maka ge bw’atuuka ng’omukyala amusanga mu mujoozi mw’asiibye ne ki leesu ky’ebituli, taleeze mabeere, omwana yayonoonye mu kisenge ne batalongoosa atuuka ne yeetamwa awaka.\nOMUKYALA ENGERI GYE YEEYONJAAMU\nOmutwe; Abakyala tusiba enviiri wabula waliwo ekika ky’enviiri eziyitibwa (dread locks) soma duleedi. Enviiri zino omukyala bw’aba azisibye zitera okumalayo emyezi esatu oba mukaaga nga takyusizza era abakazi bazettanira kuba zikekkereza. Kino ku ludda mbeera y’omukwano kimalako omusajja obwagazi.\nEnviiri ezo bwe ziba zimaze zitandika okuwunya. Munno agenda okukusemberera ng’ayagala okukunywegera enviiri ne zimuwunyirira ne yeetamwa era kino kitta mmuudu.\nAkamwa; Kino kye kitundu ekisinga obucaafu ku mubiri naye abantu tebakimanyi. Bw’oba ogenda okwebaka wandisoose kusenya ate n’ekirala omukyala yenna kyandibadde kirungi mu nsawo yo ey’omu ngalo n’oteekamu eddagala ly’amannyo akatono n’akasenya akatono n’otambula nabyo okukuuma akamwa ko nga kayonjo essaawa yonna.\nEkikozesa ekyo, abaami baffe obwetaavu bwabwe gye tuli bubatuukako essaawa yonna. Okugeza osobola okuba ku mulimu n’akuyita mugende ku kyemisana era oluvaawo nga mulina okwegatta. Kale omukyala osaanye okubeera obulindaala. Amatu; Abantu abamu bafaayo okulongoosa mu matu munda ne beerabira wabweru waago sso nga nawo waba wacaafu.\nAmatu gasaana kuyonjebwa ennyo kuba eyo watera okuvaayo ekisu era kino kyangu munno okukiwulira ssinga agezaako okukunuunako ku kutu kale wandifubye n’ogayonja. Enkwaawa; Omukyala w’omanyira nti enkwawa zo ncaafu olabira ku lugoye kubanga enkwawa encaafu ziteeka ekko erikola langi mu nkwawa z’olugoye. Enkwawa tezeetaaga kubaamu kooya konna.\nOmukyala osaanidde okubeera n’akawoowo ka (deodorant) soma diyodolanti. Kano kayamba enkwawa okubeera enkalu n’otatuuyaanirira kubanga okutuuyana kuno kwe kuvaako okuwunya.\nWansi w’amabeere; ate nga si bwa matiiriyo ya ppamba. Kino kitegeeza nti buleeta mangu ebbugumu ate nga lingi. Abakyala bwe bamala okwambala obuwale obwo ate ku ngulu ne bateekako empale empanvu n’abeera ng’atuuyana munda naye nga n’ebbugumu terifuluma.\nBw’atuuka okweyambula awulira okusiiyibwa mu mbalakaso kubanga ebbugumu lino eryekuuma munda liba ng’erimubabula kale ekyo kisobola okuviirako omukyala oyo okuvaamu olusu wansi mu bukyala nga kiva ku bbugumu.\nEbitundu by’ekyama byetaaga okupepeta obulungi obudde bwonna; Waliwo ensekere eziyitibwa (pubic lice) lwakuba omuntu si kyangu kuziraba n’amaaso naye ng’abakugu bakiraga nti gyeziri. Kale omukyala wandyekuumye nga tobeera na nviiri ezo obudde bwonna kuba zooleka bucaafu. Okunaaba kw’abakyala; Abakyala abasinga balina endowooza nti obukyala buba bucaafu, wabula si bwe kiri.\nObukyala bwatondebwa nga buyonjo y’ensonga lwaki omuntu teyeetaaga kunaabisaayo ssabbuuni. Olina okumanya ekitundu ekyo bwe kyakula ng’okebera mu ndabirwamu, kikuyambye okukinaaba obulungi.\nOlina okuba ng’amazzi agakuvaamu geefaanaanyiriza ag’akazigo ka ‘Lotion.’ Amazzi ago tegawunya, era bw’oba onaaba yisaayo olugalo ogaggyeyo era ogawunyeko. Bw’oba omucaafu amazzi ago gaba ga kiragala, kyenvu oba n’oluusi nga galimu olusaayisaayi kyokka nga toli mu nsonga.\nAte bwegaba galinga amata agafudde oyinza okuba ng’olinamu kandida era genda ew’omusawo omunnyonnyole. Olw’okuba obukyala bweyoza bwokka buli lwoteekayo ekintu ekirala kyonna kimanye nti awo obeera otaddeyo bucaafu bwereere. Obukyala bufaananira ddala akamwa k’omuntu.\nEngeri gy’owulira ng’otadde ssabbuuni mu kamwa kye kimu ekituuka mu bukyala ng’obutaddemu ssabbuuni. Obuwale bw’omunda; Buno bwandibadde bwa langi njeru kuba eyoleka obuyonjo, lwakuba abawala ennaku zino bettanira langi nga enzirugavu, emmyuufu ne langi endala ezitalaga buyonjo.\nOkubeera mu nsonga; Bw’oba mu nsonga kyandibadde kirungi n’okyusa paadi emirundi esatu olunaku. Buli lw’ejjula n’ogirekayo ojja kutandika okuwunya ate ofune n’obuwuka Obuyonjo bw’abakazi b’ebbali bwe budibya ab’awaka - Mukisa Edith Mukisa ng’asomesa mu musomo gwa Ssenga ku Lwomukaaga.\nOmuwala nga yeesalira. ezisibwa ensangi zino lw’omusono kikola nnyo kyokka mu Wano waba wacaafu era watera okuvaayo akasu naddala ku bakyala abalina amabeere amanene kubanga watuuyaanirira nnyo. Omukyala bw’oba onaaba osaanye okuyisaayo ekyangwe n’okakasa nti watukudde bulungi. Obukyala; Ennaku zino waliwo ennyambala y’obuwale obukwata ennyo,bukuyingire. Y’ensonga lwaki abakazi n’abawala balwala kandida nga baakava mu nsonga, lwa bucaafu. Ekirala omukyala osaanye okwemanyiiza okugenda emmanju buli ku makya, kuba kikuyamba okumalako olunaku ng’oli muyonjo. Naye kubamu akafaananyi ng’omaze okulya ekyemisana n’ogenda mu kaabuyonjo, ate ng’ogenda kusisinkana munno nga temunnadda waka!\nOBUYONJO MU BAAMI\nBuvunaanyizibwa bwa mukazi okuyonja bba. Abasajja abatawaanyizibwa ekizibu ky’okuwunya ebigere, kisinga kuva ku kwambala sitookisi encaafu. Sitookisi zisaanye kwambalwa omulundi gumu n’ozooza era omukyala yandisaanye okutegekera omwami we sitookisi buli lunaku asobole okukyusa. Omukyala kikukakatako okwoza obuwale bw’omwami wo obw’omunda nga kw’ogasse ne sitookisi ate n’obimutegekera buli lunaku kuba bw’otomuyonja lw’alifunayo amuyonja tojja kukwasaamu. Omusajja bw’avaamu olusu abamumanyi beewuunya mukyala gw’alina awaka\nOBUYONJO MU KISENGE\nEkisenge buvunaanyizibwa bwa mukyala. Omukyala olina okukyusa amasuuka buli lunaku. Kikyamu okuleka amasuuka ku buliri ne gatuuka n’okunnyogoga kuba ke kabonero akooleka nti galuddeko.\nAbakyala abamu bamanyi okuterereka paadi ze bakozesezza nga bazisonseka wansi w’omufaliso. Tewali nsonga lwaki paadi ogitereka kuba teri musajja ayagala kugitunulako.\nObugoye bw’omu kisenge (enkumbi); Buno bwandibadde buwerako wabula osanga omukazi ng’alina kamu kokka ate n’akakozesa okumala ebbanga oluusi mwaka mulamba. Abamu bamanyi n’okubuwaanyisa ne kava ku musajja omu ne kadda ku mulala.\nKino kikyamu. Obugoye buno butundibwa, oba bw’oba tosobodde kumanya gye babutunda kale gula obugoye buno obw’abaana abato kuba bubeera bwa matiiriyo ya ppamba, kajja kukukolera bulungi.\nOkwegatta; Kyandibadde kirungi ne musooka okunaaba n’okusenya nga mugenda okwegatta kuba ekikolwa kino oluusi kireeta olusu naye nga lwa butonde. Ssinga ensu zino zeegatta n’olusu lw’entuuyo nga tewasoose kunaaba embeera eyinza okwonooneka era munno ajja kukwetamwa.\nKu bantu abanywa omwenge ne sigala munno muyambe osooke osenye oba bw’oba tosobodde kukikola eby’okumunywegera bireke kubanga oluusi munno ayinza obutagaana naye ng’awulira ekizibu


URA eyanjudde Simeon Masaba - StaDailyNews\nHome Amawulire Eby'emizannyo URA eyanjudde Simeon Masaba\nURA eyanjudde Simeon Masaba\nNga ojjeeko URA, Masaba yazannyirako SC Villa ne Police mu liigi ya Uganda.\nTiimu y’omupiira ey’abasolooza b’omusolo eya Uganda Revenue Authority (URA) FC eyanjudde eyali emunyeenye yaayo Simeon Masaba.\nOkusinziira kundagaano, Masaba yoomu ku bamyuuka b’omutendesi Sam Ssimbwa era nga kino wakukikola okumala emyaka esatu (3).\nMasaba yegasse ku banne abalala okuli George Lutalo, Augustine Nsumba n’omutendesi wa bakwaasi ba ggoolo Stephen Billy Kiggundu.\nNg’omuzannyi, Masaba yali mu URA wakati wa 2010 ne 2016 era nga yawangulirayo ekikopo kya liigi wamu ne Uganda Cup bbiri.\nMungeri yeemu, Masaba yamala ebbanga ddene nga azannyira tiimu ye ggwanga eya Uganda Cranes.\nMasaba yeegatta ku Onduparaka mu 2017 ng’omumyuuka w’omutendesi. Wabula, ebiseera ebimu abadde atera okukola nga omutendesi ow’ekiseera buli Onduparaka lwebadde nga egoba omutendesi omujjuvu.\nKunkomerero ya sizoni ewedde, Masaba yayabulira Onduparaka wabula nga okuva olwo, abadde agaaga naaga. Abaddeko ku UPDF wamu ne Wakiso Giant mukabanga akatasussa myeezi esatu (3).\nKigambibwa nti omutendesi Sam Ssimbwa yeyasiimye akole ne Masaba ekintu ne Henry Mayeku akulira emirimu ku tiimu ya URA kyeyawagidde.\nPrevious articleCheptegei breaks silence on offer for a rich Arab country citizenship\nNext articleBreaking: Bobi Wine wins NUP case\nAkakiiko akategeka emipiira gy’Amasaza katandise okulambula ebisaawe\nObululu bw’empiira gy’Ebika bukwatiddwa\nEmipiira gy’Ebika bya Buganda gyongezeddwayo


Gukuramo inda hagati yibyumweru 10-13 byo Gutwita | HTU\nOkujamu olubuto wakati was sabiti 10 Ku 13 ezolubuto\nEmbuto wakati wa sabiti 10-13 zisobola okujibwaamu obulungi nobuweke bwokujamu olubuto. Naye waliwo ebintu ebyenjawulo ebyokusooka okukolako\nOkujamu embuto nga zikyali nto kiba nobulabe butono. Obulabe bweyongera nga olubuto lukuze. Ekipande wansi kilaga engeri obulabe obwamanyi gyebweyongera okusinzira Ku kiseera kyolubuto. Yadde obulabe bweyongera mu mbuto ezikuze okujamu olubuto ku sabiti 13 kikyabalibwa nga ekitalina mutawana.\nOkujamu embuto mu dwaliro kuletera abakazi okukulukuta. Okulukuta kuno kusobola okubeera okunene okusinga okwa piliyodi ezabulijjo era kuyinza okuberamu ebitole. Kisoboka eri abakazi abalina embuto eziri wakati wa sabiti 10-13 okulaba ekintu ekisobola okutegelekeka oba ekilabika nga tissu. Kino kyabulijjo era tekikutiisa. Nga piliyodi ezamanyi osobola okufulumya ebitole byomusaayi ebinene mu kabuyonjo. Bwoba obeera munsi etakiriza okujamu embuto kakasa nti osula ekintu kyona ekiraga nobwegendereza ate mukyaama.\nByona ebili ku mutimbagano guno bitegekedwa HowToUseAbortionPill.org okutukiriza ebisanyizo n’amateeka gebitongole bino w’amanga: National Abortion Federation, Ipas, World Health Organization, GKT International, ne Carafem.\nThe National Abortion Federation (NAF) kitongole ekigata abayamba abakyala abagala okujamu embuto mu North America ela ekikulemberamu okuwagila omuntu okwesalilawo kyayagala. Byona ebili ku HowToUseAbortionPill.org bitukagana n’amateeka agafulumizibwa ekitongole ki NAF mu 2020.\nIpas ky’ekitongole kyensi yona kyoka ekilwanirira abakyala okujjamu embuto nga tebafunye buzibu ne ngeli z’okwegema okuzaala. Byona ebili ku HowToUseAbortionPill.org bitukagana n’enbela z’ebyokuzala empya okusinzila ku basaawo abakugu ez’afulumizibwa ekitongole ki Ipas mu 2019.\nThe World Health Organization (WHO) kitongole ekyekusifu ekya United Nations ekikwasaganya eby’obulamu munsi yona. Byona ebili ku HowToUseAbortionPill.org bitukagana n’entekateka ya WHO ekwasaganya ebya’bakyala okujamu embuto ngatebafunye buzibu.\nDKT International kitongole eky’obwanakyewa ekyatandikibwa mu 1989 okukozesa amanyi g’okusasanya mu bantu amawulire agakwata ku kwegema okuzala, okuziyiza akawuka ka mukenenya, na bakyala okujamu embuto nga tebafunye buzibu munsi ezimu ezisinga obunene.\ncarafem kitongole kya malwaliro agayamba abakyala okujamu embuto no kwegema okuzala mungeli ey’ekikugu era endugamu okubasobozesa okusala ku bana abazalibwa n’okujawo okuzala okumukumu.


Bukedde Online - Abalabi ba Bukedde Tv mulidde nga balimi\nAbalabi ba Bukedde Tv mulidde nga balimi\nAbafumbo bakubye omwana waabwe emiggo ne...\nEnkola y'emirimu mu Poliisi ya kibogwe -...\nAdded 22nd July 2016\nEBIFUNA bigguse ku Bukedde TV abalabi bagenda kuwangula TV ez’omulembe ne dikooda mu kaweefube wa Bukedde okuddiza abawagizi.\nDorah Namala owa Bukedde TV bwe yabadde ku mukolo gw’okutongoza akazannyo kano yagambye nti abantu bonna baddembe okwetaba mu kalulu kano akagenda okumala emyezi esatu ng’abalabi bawangula.\nOkwetaba mu kalulu k’ebifuna ku Bukedde TV olina kugenda mu ssimuyo w’oweerereza obubaka n’oteekamu ekigambo ebifuna. Lekawo akabanga owandiike amannyago ne gy’obeera oweereze ku 8338. Bw’oweereza awo obeera oyingidde mu kalulu kano.\n“Tujja kugenda mu maaso nga tuweereza ebibuuzo ku simuyo, gy’okoma okubiddamu emirundi emingi n’emikisa gy’okuwangula gy’eyongera,” Namala bwe yannyonnyodde.\nYagambye nti Ebifuna ku Bukedde TV kulu kajja kubeera ng’amannya g’abawanguzi galngirirwa mu kalulu akagenda okukwatibwa buli Lwakutaano ku Bukedde TV.\nRonald Kaggwa amyuka akulira Bukedde TV bwe yabadde atongoza akazannyo kano yategeezezza nti Bukedde Tv teyinza kwerabira bantu abagiwagidde kati emyaka musanvu kyokka yeekulembedde.\nYagambye nti ebigenda mu maaso ku kalulu k’Ebifuna ku Bukedde TV byakubeera nga birambululwa ku Bukedde Fa Ma ne mu lupapula lwa Bukedde era n’amannya g’abawanguzi gagenda kubeera nga galangirirwa ku mikutu gya Bukedde gyonna.\nAbalina emigabo mu Vision Group basanyukidde amagoba ge baakoze\nEngeri Rema gy’annyogozza Kenzo\nBannansi beesiga bakulembeze ba ku byalo okutuusa ebirowoozo byabwe mu boobuyinza\nFirimu ya Museveni bagigaba nju ku nju


Bukedde Online - Eby'omulambo gwa Looya eyafiiridde e Luzira bikyakalubye\nOMULAMBO gwa munnamateeka Bob Kasango eyafiiridde mu kkomera e Luzira ku Lwomukaaga oluwedde byongedde okuwanvuwa oluvannyuma lwa ffamire ye okulemererwa okukkaanya ku by'okumuziika.\nKu Lwokubiri, omulambo gwatwaliddwa ku kkanisa ya All Saints e Nakasero okugusabira kyokka oluvannyuma newabaawo ekibinja ky'abantu abazze nebagunyakulawo kkeesi mwegwabadde nebakuuliita nayo.\nPatrick Onyango, ayogerera Poliisi mu bitundu bya Kampala n'emiriraano yategeezezza Bukedde nti, basobodde okusuuza abaabadde babbye omulambo era ne bagukwasa ab'ekitongole kya A-Plus Funeral Services, bagutereke.\n"Tulinze aba ffamire batuule bateese ku kifo webalina okuziika awo tulyoke tugubakwase oba si ekyo, bagende mu kkooti ebatabaganye," Onyango bweyagambye.\nEkiro ekyakeesezza Olwokusatu munnamateeka Kiryowa Kiwanuka yakulembeddemu banne okwabadde Fox Odoi, Sebastian Orach, n'abalala ne basisinkana ffamire ezaala omugenzi okusala entotto ku ngeri gyebayinza okumalawo okugugulana okuliwo.\nEnsisinkano eno yabadde mu Mutungo mu divisoni y'e Nakawa mu Kampala, mu maka ga mwannyina w'omugenzi ayitibwa Agnes.\nEnsonda mu ffamire zategeezezza Bukedde, nti nnyina w'omugenzi yakkirizza mutabani we bamuziike e Fort Portal ng'abaana be ne Nnamwandu bwe baabadde basazeewo kyokka n'abawa akakkwakkulizo nti ye okuziika si wakukwetabamu.\nKino kyalese abaabadde mu lukiiko nga tebamatidde nebagezaako okwegayirira maama w'omugenzi ne ffamire ye nga buteerere.\nWabula abamu ku ba fffamire beekwasizza eky'entambula nti kiyinza okubalemesa okugenda e Fort, kyokka ne babagumya nti bajja kubafunira entambula eneebatwala.\nOlukiiko lw'Emutungo olwawedde Kiryowa Kiwanuka ne banne ne boolekera mu maka g'omugenzi e Butabika ne basisinkana Nnamwandu n'abaana okulaba ekiddako.\nNnamwandu ne mu kiseera kino alina okukkiriza nti bba ajja kuziikibwa ku ffaamu ye e Fort Portal mu buli ngeri.\nAbakwanaganya ensonga z'okuziika oluvannyuma batuukiridde taata w'omugenzi, Sam Okello okufuna endowooza ye ku by'okuziika.\nYabagambye nti, mwetegefu okwaniriza omulambo gwa mutabani bwegunaaba tutwaliddwa e Tororo kubanga ettaka alina erimala w'ayinza okuziikibwa.\nOkello, amanyiddwa ng'omusajja omukkakkamu era munnadiini ng'ebiseera ebisinga yeewala ebintu by'okusika omuguwa. Kigambibwa nti aba ffamire y'omugenzi beeyawuddemu abamu nga bawagira eky'okumuziika e Fort Portal ate abalala nga bakiwakanya nga bagamba nti omuntu waabwe tayinza kuziikibwa ku buko ng'akirako atalina ffamire mw'ava.\nWabula eky'abalowooza nti Kasango bw'aziikibwa e Fort, abeera aziikiddwa ku buko abamu bagaanye okukkiriziganyannakyo nga bagamba nti mukazi we ava mu disitulikiti y'e Kabale so si Fort.\nBwetwagendedde mu kyapa, nga Poliisi ekyakuuma omulambo gw'omugenzi kubanga ffamire zaabadde tezinatuuka kunzikiriziganya ku mutuufi alina okumuziika.\nMinisita eyabadde agudde mu kamyufu bamuzzizza\nKenzo alaze by'afunye gye yasibirwa mu Ivory Coast


Atiku Shaban eyalumizibwa mu Arua ne Bobi Wine atwaliddwa Nairobi\nAtiku Shaban eyalumizibwa mu Arua ne Bobi Wine atwaliddwa Nairobi – Radio Simba – Ennene\nYou are at:Home » Latest News » Atiku Shaban eyalumizibwa mu Arua ne Bobi Wine atwaliddwa Nairobi\nBy Mubiru Ali\t March 30, 2022 No Comments\nOmukulembeze wa National Unity Platform NUP Hon. Kyagulanyi Ssentamu Robert aka Bobi Wine; “Mu August 2018 amaggye gatulumba mu Arua, era omu ku balumizibwa mu bulumbaganyi buno ye Atiku Shaban. Abasirikale bamusamba mu mugongo emirundi egiwera abalala nebamubuukirabuukira ku mugongo n’egatto zaabwe.\nOkuva olwo, tumututte mu basawo ab’enajwulo mu Yuganda naye embeera egaanyi okutereera. Ono yasanyalala ekitundu ekimu nga takyasobola kwetambuza.\nWiiki 3 eziyise embeera ye yaddamu okutabuka netumuleeta e Kampala omulundi omulala. Ttiimu yaffe yamutwala mu bakugu (neurosurgeons) bamukebere era oluvannyuma nebatutegeeza nti alina okutwalibwa mu Aga Khan University Hospital, Nairobi afune obujanjabi obusingawo.\nOlunaku lw’eggulo twasobodde okumutwala ku nnyonyi n’omujanjabi we e Nairobi, era olwaleero atwaliddwa okulaba abasawo batandike okumujanjaba.\nNdi musanyu nti abakulembeze ku kitebe babadde bamukeberako. Weebale nnyo ANDY Opingopi LIVE olwokubeererawo muganda waffe ono. Nsiima nnyo mikwano gyaffe abagenze mu maaso nga bakebera ku baganda baffe abalumizibwa wamu ne famire zaabo abali mu makomera. Kuno kwekusasulwa kwetufuna mubutakiririza mu busibira mubbwa wabula bino byonna bijja kugwera mu buwanguzi bwa Bannayuganda.”


Bukedde Online - Tugenda kukwata Chameleone - Poliisi\nTukooye abaserikale okutusabiriza ssente\nPoliisi yeetonze olw'abantu 9 abaatemuddwa...\nPOLIISI egambye nti nneetegefu okukwata omuyimbi Jose Chameleone awatali kumuttira ku liiso emutwale mu kkooti avunaanibwe, singa omuwaabi wa gavumenti omukulu abawabula n’ategeeza nti alina omusango.\nKino kiddiridde abantu ab’enjawulo okuvaayo ne balumiriza nti ofiisa wa poliisi akulira ekitongole ekirwanyisa obumenyi bw’amateeka (Crime Inteligence) ku poliisi e Kajjansi muwagizi wa Chameleone.\nEra okukakasa kino, bagamba nti n’essimu ye bw’ogikubako yagissaamu oluyimba lwa Chameleone olwa ‘Valu Valu’.\nEkitongole ky’amawulire mu poliisi kyafulumizza ekiwandiiko ne kitegeeza nti tebalina gwe batya kubanga Ssemateeka wa Uganda awa poliisi obuyinza okuweereza abantu bonna kyenkanyi.\nPoliisi eyongera okutangaaza nti abantu tebasaanye kweraliikirira ku musango guno nti poliisi y’e Kajjansi eyinza okugulemesa kubanga fayiro ezigukwatako tezikyali mu mikono gya poliisi.\nEnnyonnyola nti omuvubuka Robert Karamagi olwayokebwa, Chameleone n’agenda ku poliisi e Kajjansi n’aggulawo omusango gw’okusaalimbira mu maka ge wabula bwe yafiiridde mu ddwaliro e Mulago, ne baggulawo fayiro endala.\nKalamagi yaggyiiridde mu maka ga Chameleone e Seguku ku nkomerero y’omwezi oguwedde poliisi n’emussa ku mpingu n’emutwala mu ddwaaliro e Mulago ng’abambuse olususu.\nAbooluganda lwa Karamagi baggulawo omusango ku poliisi nga balumiriza Chameleone ne basajja be okumwokya.


Bukedde Online - Omulabirizi wa West Buganda alabudde ku ntalo z'eby'obufuzi\nOmulabirizi wa West Buganda alabudde ku ntalo z'eby'obufuzi\nGavt. ekomyawo etteeka ly'ettaka\nAbayizi 279 bagudde ebibuuzo by'Obusiraamu\nAdded 19th January 2018\nBya Maria Nkayeyune\nOMULABIRIZI wa West Buganda Henry Katumba Tamale asabye Bannabyabufuzi mu Disitulikiti y'e Ssembabule okukomya entalo mu byobufuzi ekiyinza okubaviirako okuttingana.\nOno abalabudde okubeera n'obuntu bulamu mu mirimo gye bakola, okuwangana ebitiibwa ssaako okufuba okugattibwa mu bufumbo obutukuvu ng'omulanga gw'omwaka guno bwe gwesigamiziddwa ku kukuuma amaka amatukuvu.\nOkwogera bino abadde mu kusabira abakulembeze ku Disitulikiti eno ng'okusaba kubadde mu Kizimbe omutuula Kkanso ya Disitulikiti y'eSsembabule nga kwetabiddwaamu ne Bannaddiini abalala okuva mu Busabadinkoni obwenjawulo.\nSsentebe wa Disitulikiti eno Dr Elly Muhummuza yeeyamye okutwala mu maaso enkolagana y'eKkanisa ne Disitulikiti mu maaso n'okukyusa enneeyisa yaabwe eri be bakulembera n'asiima ekkanisa olwokuyambako Gavumenti mu kutandikawo amasomero ate ne gayisa bulungi abayizi.\nOmubaka wa President eSsembabule Henry Baguma alabudde abakulembeze okubeera ekyokulabirako eri abaana baabwe baleme kubavumaganya n'alaga obwennyamivu olw'agamu ku masomero g'ekkanisa obutaba na basomesa bamala n'asaba Omulabirizi okugenda mu Ministry ebayambeko.\nKabonge atiisizza okusuulawo Entebbe FC mu Big League\nOmugole w'omubuulizi anobedde mu nnaku 2\nKlezia ekukkulumidde KCCA okubalemesa okukulaakulanya ettaka ly'e Ntinda\nPoliisi enoonya omubaka Kakooza annyonnyole ku by'okutomera Paasita n'amutta\nAkabenje akalala kasse 2 ku lw'e Masaka


Wasswa Willy Ndigeza « BugandaWatch\nONLY IN LUGANDA Abawagizi ba Mayiga bakomye okuyigganya abalwanirira Kabaka Mbalamusizza mmwenna abasomi ba BugandaWatch era nnebaza Katonda abankumidde mu mbeera zonna. Mbadde mbuze okumala akabanga wabula ebigenda mu maaso mu Buganda abamu ku mmwe byemuwulira ensangi zino, bimpalirizza okusituka mbeeko obubaka bwengabanako gyemuli. Nga September 28, 2016 abayizi abali mu kibiina Baganda Nkobazambogo Students\nBana byabufuzi Abaganda mu Uganda balwanilira Buganda oba bitundu bilara?\nLUGANDA (English version at the bottom) Ba nnyabo ne ba ssebo, nina essanyu okuddamu okubabuliira ku birowoozo byange era Katonda yebale okubakuuma. Naffe gyetuli e Kyaddondo tukola mirimu gya Ssaabasajja. Ensonga gyembaletedde leero nkulu ddala. Ye’nsonga ekwata...\nEYE ON BUGANDA: Mukulikeeyo mu Ttabamiruka Amatendo e Washington DC\nLUGANDA (English version at the bottom) Ba nnyabo ne ba ssebo abasomi ba BugandaWatch, nsanyuse nnyo nate okuddamu okubawuliza era nebaza Katonda olw’emirimu gyemukola ku lwammwe ne kulwa nnyaffe Buganda. Olwaleero ntadika n’okulisaayo mwe abaagenda mu lukiiko...\nEYE ON BUGANDA: Tuteeke mu Nkola Ebigambo Kabaka Byatugamba Tujje Buganda mu Ddubi\nLUGANDA (English version at the bottom) Nsoka okwebaza Katonda abakuumye era abayisizza mumbeera ezitali zimu okutuusa olwaleero ate, ekisingira ddala, atukuumidde Ssabassajja waffe. Olwaleero obubaka bwembetikkidde nsubira nti bunavaamu okuyiga newankubadde nja kubufundikira nga nteesa nti twesalire omusango olw’obutassa...\nAmazaalibwa ga Kabaka Ag’emyaka 60 Tugajagulizza mu Kuzza Buganda ku Ntikko na Ttofaali\nLUGANDA VERSION (English version below) Nga bwenabalagaanya omulundi ogwayita, nkomyeewo nate okubanyumiza ku bintu nga bwembiraba ng’omuvubuka. Muliyo mutya ba nnyabo ne ba ssebo? Kansuubire nti mmwe Abakurisitayo oba Abakulisito amazuukira ga Yesu tegabagendedde bubi nakatono. Kansooke...\nEYE ON BUGANDA: Essanyu ly’Amatikkira Guba Mukisa Bwelisukka Akabaga\nLUGANDA (English version at the bottom) ESSANYU LY’AMATIKKIRA GUBA MUKISA BWELISUKKA AKABAGA Muliyo mutya ba nnyabo ne be ssebo? Kansubire nti mmwena muli bulungi, era nsabira abo bonna abatali bulungi musobole okufuuna essanyu. Ntwala omukisa guno okusasiira...\nEYE ON BAGANDA: Ekikulu ky’Ebizimbe Eby’Obuyinza mu Buganda Gyennesunga\nLUGANDA (English version below) EKIKULU KY’EBIZIMBE EBY’OBUYINZA MU BUGANDA GYENNESUNGA Nga bwenabategeezako nga neyanjula, nze Ssentebe w’ekibiina ekiyitibwa Ffe Buganda Nze Buganda (FBNB). Ekibiina kino kigatta n’okukumaakuma abavubuka abaayitako mu Nkoba za Mbogo, mpozzi n’abavubuka mu Buganda...\nEYE ON BAGANDA: Nze Mulongo Wasswa Willy Ndigeza\nLUGANDA (English version is at the bottom) Ndi wa mukisa munene ddala okubawulizaako mwe Baganda banange, abantu ba Uganda, awamu n’abasomi ba BugandaWatch abalala mwenna. Nze mulongo Wasswa Willy Ndigeza omutuuze wano mu Busiro, mu Buganda. Ndi...


Bukedde Online - Omukozi w'aba China afiiridde mu buliri\nBasattira lwa kubookera katale\nOmusirikale eyakubwa amasasi mu kikwekweto...\nAdded 5th August 2017\nENTIISA ebutikidde abakozi wamu n’abakulira kkampuni ekola ebizimbisimbwa saako n’emifaliiso eya Tian Tang esangibwa ku kyalo Mbalala ekisangibwa mu ggombolola ye Nama mu district ye Mukono bwe basaze akulira abakozi ng’affiridde mu buliri.\nAlex Mwembebezi nga bwabadde afaanana\nBya ERIC YIGA\nENTIISA ebutikidde abakozi wamu n’abakulira kkampuni ekola\nebizimbisimbwa saako n’emifaliiso eya Tian Tang esangibwa ku kyalo\nMbalala ekisangibwa mu ggombolola ye Nama mu district ye Mukono bwe basaze akulira abakozi ng’affiridde mu buliri.\nAlex Mwembebezi 35 yasangiddwa nga ffiridde munyumba y’omulimu mwabadde asuula era ng’enyumba enno ebadde mu kampuni eno munda ku mulimu gwabadde yakamako ebbaga lya mwezi essatu gyokka ng’ono abadde yadda mu bigere by’omukyala ategerekeseko nga Vivian.\nOno okuzulibwa kiddiridde abamu ku bakozi banne okumala olunaku nga tebamulabako kyokka ng’emmotoka ye bangiraba mu parking ekyabawaliriza okugenda ku nyumba ye okumunonya era nga wanno we bamusagidde nga muffu wagyo.\nOmugenzi asangiddwa mu buliri ng’omulambo gwe guli bwerere nga yenna yenyaze ekintu ekireesewo ebibuuzo ebingi mu bamu ku bakozi.\nAbamu ku bakolera mu kkampuni abatagadde kwatukiriza mannya ng’abwe bategezezza nti omugenzi yadiba nga yawereddwa obutwa.\n“Nze obuzibu bwemannyi ku kampuni eno obuteyagaliza bungi nnyo, nga buli muntu abeera ayagala ekifo ekibeera kilimu mune, kuba omusajja ono tabadde mulwadde yadde n’akamu kyokka kitwewunyisiza okutugamba nti yafudde.” Omu ku bakolera mu kampuni eno bwategezezza.\nOkusinzira ku bakozi banne bagenze mu maaso nebategezza nga bwebakoma okulaba ku mugenzi ku lw’okunna era okuddamu okumulaba basanze mulambo ku lw’okutaano ku ssawa nga kkumi n’abbiri ez’akawuugeezi.\nAba LDU bakubye owa LC kata bamutte


'Mukomye okusosola abalwadde ensimbu'\n"Ekizibu kino kivudde ku bantu abatandika okuzaala nga tebeekebezza bulwadde buno, abazadde abalagajjala okujjanjaba omusujja gw’ensiri mu baana ekivaako okubalinnya ku bwongo ne buvaamu ensimbu wamu n’abakyala abazaalira mu bamulerwa."\nAbantu abalina abaana abalwadde b’ensimbu basabiddwa okukomya okubasosola wabula babayambeko okumanya engeri gye basobola okufunamu obujjanjabi okuva mu malwaliro ate bakomye n’okuloowooza nti ddogo.\nDr. Canaan Kateregga omukugu mu ndwadde z’obwongo mu ddwaaliro ekkulu e Masaka yategeezezza nti ekizibu kino kyeyongera olw’abantu abasinga okulowooza nti obulwadde buno libeera ddogo ne balemererwa okutwala ababulina mu ddwaaliro newankubadde nga eddagala erisobola okubujjanjaba gyeriri.\nBwe yabadde mu kibuga Masaka ku mukolo ekibiina kya Rural Intergrated Development Organization kwe kyatongolezza kaweefube w’okulwanyisa obulwadde buno mu Greater Masaka, Kateregga yayongeddeko nti okumalawo obulwadde buno essira lisaana kuteekebwa ku kusomesa bye balina okukola okuyamba abalina obulwadde buno naddala gye bayinza okuggya eddagala kubanga singa omulwadde ateekebwa ku bujjanjabi okumala emyaka 5 n’ataddamu kugwa bamutwala nti awonye.\n“Mu kiseera kino eddwaaliro lifuna abalwadde b’ensimbu ebitundu 30-40 ku buli 100. Ekizibu kino kivudde ku bantu naddala abavubuka abatandika okuzaala nga tebeekebezza bulwadde buno, abazadde abalagajjala okujjanjaba omusujja gw’ensiri mu baana ekivaako okubalinnya ku bwongo ne buvaamu ensimbu wamu n’abakyala abazaalira mu bamulerwa abatalina bukugu kwewala mbeera eziyinza okuleetera omwana obulwadde,” bwe yategeezezza.\nKateregga yasabye gavumenti okwongera ku bungi bw’eddagala ly’ensimbu lye baweereza kubanga lya bbeeyi nnyo ng’empeke emu egula 1200/- oba 1500/- nga bweriba libaweddeko abalwadde kibazibuwalira okugula eddagala lino.\nNina Nankya eyawomye omutwe mu nteekateeka eno eyatuumiddwa ‘Purple Bench’ yagambye nti abaana abalina obulwadde buno basosolwa naddala mu masomero olw’endowooza enkyamu abantu ze balina ku bulwadde buno ng’essira bagenda kuliteeka ku kusomesa bantu ku nkwaata y’abalwadde n’obutabasosola.


Bukedde Online - Famire y'omugenzi Felix Kaweesi etadde Gavumenti n'abaakola entaana ku nninga!\nFamire y'omugenzi Felix Kaweesi etadde Gavumenti n'abaakola entaana ku nninga!\nObulabe obuli mu kukyusakyusa abakozi\nAbamu ku ba Famire ya Kaweesi nga bakung'aanidde ku ntaana ye\nBya Florence Tumupende ne Pascal Lutabi\nAB'OLUGANDA lw’omugenzi AIGP Andrew Felix Kaweesi balaze obutali bumativu ku ngeri poliisi gy'ekozeemu akasoobo mu kunoonyereza abatemu abaatemula omuntu waabwe.\nBino babyogedde bwe babadde bakola bulungibwansi gwe baatandikawo owookukolebwanga buli nnakuzamwezi 17 buli mwezi olw'okujjukira omwoyo gw'omugenzi eyakubwa amasasi mu mwezi gw'okusatu bwe yali ava mu makaage e Kkulambiro ssaako n'omukuumi we ne ddereeva we.\nFamire y'omugenzi ng'ekulembeddwaamu Vincent Kaitana, Phinah Bagenda wamu ne Leo Ruhinda bakubye ebituli mu kunoonyereza kwa poliisi kwezze ekola okuviira ddala omugenzi lwe yattibwa nga bagamba nti ku bantu bonna abazze bakwatibwa omuli n'abaana abato bbo bakimanyi nti ssi kwekuli abatta omuntu waabwe era bbo bakkiriza nti eyatta omuntu waabwe Poliisi emumanyi bulungi.\nBano mu ngeri yeemu balumbye n’ekitongole kya Funel Service ekyakola ku by’okuziika kwa Kaweesi naddala ku ntaana omwagalamizibwa omubiri gw’omugenzi gye baaleka nga kyangaala nga mu kiseera kino eyitamu amazzi era nga wano webasinzidde ne bawa ekitongole kino ebbanga lya wiiki emu nti singa tebajje kuteteereza ntaana eno bagenda kuddamu bagyezimbire.\nBasoomozezza abakulembeze baabwe mu lukiiko lw’eggwanga olukulu okuli Cissy Namujju ,Hajji Muyanja Mbabaali ,Abdu Kitatta ne Joseph Muyomba Kasozi okubasuulirira ne batateeka Gavumenti ku nninga ku by’okufa kwa Kaweesi era wano webasinzidde ne bawa Gavumenti nsaleesale wa mwezi gumu okubawa alipoota ekwata ku kufa kwa Kaweesi singa kino Gavumenti eneeremwa okukikola bajja kukolawo akatiisa.\nBasabye omukulembeze w'eggwanga okuvaayo ayingire mu nsonga zino ssaako okweyambisa abakugu mu kunoonyereza naddala abakugu okuva mu ggwanga lw'America kubanga ne Uganda etera nnyo okuyamba amawanga ago nga gali mu buzibu\n'Bugiri awedde kati tulumba Bat Valley Theatre'\nWatsapp luv gutuuse ku luzannya oluddirira olwakamalirizo\nVision Group etadde ssente mu muzannyo gwa Watsap love


Bukedde Online - Owa bodaboda asse omuyizi eyagaanyi okumuddira\n'Eyatta bba abuzizzaawo omwana'\nOWA bodaboda alondodde omuyizi wa S.4 n’amufumitira ebiso ku ddwaaliro n’amuttirawo! Mu kanyoolagano, omuvubuka ono afumitiddemu n’owooluganda lw’omuwala eyabadde azze okudduukirira.\nWabudeya (ku ddyo) ne Catherine Namee gwe yasse. Wano baali gukyabasaza mu kabu.\nBya VIVIEN NAKITENDE NE JOSEPH WANZUSI\nOmuvuzi wa bodaboda ono yasooka kuganza muwala ono ng’ali mu P.7 n’amuzaalamu omwana, kyokka bazadde b’omuwala ne basalawo okuzzaayo muwala waabwe mu ssomero nga bwe bawera nti, “kikafuuwe okufumbirwa owa bodaboda”.\nWabula owa bodaboda yasigala akyakukuta n’omuwala nga y’amuvuga okumutwala ku ssomero n’okumukimayo; okukkakkana ng’amufunyisizza olubuto olwokubiri.\nOmuwala we yafunira olubuto olwokubiri, yali mu S.2 era owa bodaboda n’asindikira abazadde ababaka ng’abasaba bamuwe omuwala amuwasize ddala.\nAgatha Nalukwago (ku kkono) Namwandu wa ddereeva wa takisi, Munanyeza, naye eyattiddwa omulambo ne bagusuula mu nnyanja.\nAbazadde baakomba kw’erima ne balabirira muwala waabwe n’amala okuzaala era omwaka oguwedde ne bamuzzaayo mu ssomero era abadde mu S.4 ng’ali mu keetereekerero ka kukola bibuuzo bya kamalirizo (UNEB).\nOmuwala Catherine Namee 21, bwe yamala okuzaala omwana owookubiri, bazadde be baafuba okumubuulirira okwesonyiwa omuvuzi wa bodaboda Wanambwa Wabudeya 35, era ebigambo by’abazadde ne binnyikira mu bwongo bw’omuwala n’atandika okubadala Wabudeya nga ne bw’amukubira essimu, omuwala atunulako ntunule – takyazikwata.\nAbazadde baasalawo okutwala omuyizi mu kisulo, ekyayongera okukaluubiriza Wabudeya kubanga yalina akakodyo kamu – ka kuteega muwala ono ng’agenda ku ssomero n’okumuggyayo, olwo n’amuvugako ku boda…\nWabudeya amaze ekiseera nga yeekuba ku muwala okutuusa lwe yakizudde nti ebirowoozo by’akyuka, era omuvubuka ono kwe kutandika okuteebereza nti omuwala yandiba nga yafunayo omusajja omulala ‘omuyivu’ nga y’amweyinuza.\nOluwummula luno lwonna, Wabudeya alumazeeko ng’aliimisa Catherine abadde asomera mu Masaba High School Nauyo - Mbale, era bwe yakitegedde nti agenze ku ddwaaliro kulabirira omu ku booluganda omulwadde, olwo kwe kukola olulumba.\nYagenze n’ekiso era bwe yatuuse ku ddwaaliro eddene erya disitulikiti y’e Bududa, kwe kuyita omuwala ebweru boogeremu.\nOmuwala teyabadde mu bi n’afuluma ne badda ebbali era baayogeredde kumpi essaawa nnamba kyokka amaloboozi ne gatandika okuwanvuwa.\nEby’embi, amasannyalaze gaabadde gavuddeko ate ng’obudde bukunukkiriza ssaawa 4:00 ez’ekiro era Wabudeya yakozesezza omukisa ogwo okufumita omuwala ebiso bibiri mu lubuto n’ekirala mu kifuba ku ludda awali omutima era ekyo ky’ekyamumalirizza.\nOmuwala yalaajanye era mwannyina Deo Namukowe eyabadde mu ddwaaliro n’ajja misinde okudduukirira kubanga yabadde yalabye dda ababiri bano nga bali mu kafubo. Owa bodaboda yamwesoose n’amufumita ekiso ku mukono n’agwa ku ttaka era abantu abalala abaabadde bazze okudduukirira bwe baalabye ekituuse ku Namukowe, bonna ne babuna emiwabo.\nNamukowe ng’ali mu nnaku y’okutemulwa kwa mutoowe yategeezezza nti Wabudeya bwe yalabye ng’abantu babunye emiwabo, kwe kubomba kyokka pikipiki, essimu ne jaketi ye n’abireka ku ddwaaliro era poliisi yabikutte ng’ebizibiti.\nWabudeya y’abadde ssentebe wa siteegi ya bodaboda ey’e Buloli mu Bududa Town Council, era weesudde akabanga katono ne Bukimuma – bazadde b’omuwala gye babeera.\nAduumira poliisi mu ttundutundu ly’e Mbale (RPD – Elgon) Francis Chemusto yagambye nti bateebereza nti Wabudeya yaddukidde Kenya kyokka bakwataganye ne poliisi y’ensi yonna (Interpol) okumuyigga akwatibwe avunaanibwe emisango ebiri; obutemu n’okutuusa ebisago ku Namukowe.\nAb’eddwaaliro nabo bayitiddwa okunnyonnyola engeri omuwala gye yattiddwa ku ddwaaliro n’abulawo nga takwatiddwa ate nga liteekeddwa okubeera n’omukuumi.\nOwa takisi bamuttidde mu bulumi Deo Munanyezi 40, omutuuze mu Kisenyi mu Kampala yasoose kutulugunyizibwa okutuusa lwe yafudde, oluvannyuma omulambo ne bagusuula mu nnyanja ya Kabaka mu Ndeeba mwe gwasangiddwa eggulo nga gutengejjera ku nguli.\nOmulambo gwa Munanyezi gwannyuluddwa poliisi ya Kampalamukadde ne gutwalibwa mu ggwanika e Mulago okwongera okwekebejjebwa.\nAbasawo baaguzuddeko ebiwundu ebiraga nti yasoose kutulugunyizibwa n’afiira mu bulumi era okumusuula mu mazzi, yabadde yafudde dda.\nOmugenzi abadde muvuzi wa takisi mu ppaaka y’okuluguudo lwa Kafumbe Mukasa mu Kampala era baddereeva banne bategeezezza nti abadde yaakatunda takisi ye UAJ 226H ayingire eby’okusuubula emmere.\nNnamwandu Agatha Nalukwago wakati mu kwaziirana yagambye nti bba abadde mulema okugulu okumu nga tatambula kiro era bwe yalabye obudde buzibye nga tannadda, omutima ne gutandika okumwewuuba era bwe yakubye ku masimu ge nga tegaliiko n’ayongera okutya.\nMikwano gy’omugenzi gyategeezezza nti waliwo omusajja amanyiddwa nga Meddie eyafeze Munanyeza n’amuyingiza Munanyezi ddiiru ey’empewo era ayinza okuba ng’amanyi ku by’enfa.\nBaagambye nti Meddie y’eyasendasenda Munanyeza okutunda emmotoka obukadde obusukka mu 20 n’amuyingize ddiiru y’okutwala obummonde e Juba kyokka bwe baabusuubudde bwonna, Meddie n’abulawo nabwo era abadde yamuwendulira dda abaserikale bamukwate.\nAbamu baabadde balowooza nti omugenzi alabika yeekyaye ne yeesuula mu nnyanja, kyokka obubonero bwe ku mulambo bwabalese banyeenya mitwe. Munanyezi alese nnamwandu n’abaana abato abakyasoma\nOmusajja asse bakozi banne 2 n'abanywamu omusaayi


Bukedde Online - Agula emmaali y'omufu mu bukyamu lindirira muliro\nAgula emmaali y'omufu mu bukyamu lindirira muliro\nSipiika alagidde Katuntu okuyimiriza ku mi...\nAte bw'obikola kikukakatako okulaamira aba famire yo engabanya yaabyo buli omu n'afuna ebibye.\nSheikh Muhammad Lunaanoba, omukulembeze wa Juma ne Zukuli mu Uganda era nga y'akulira bamaseeka mu ggwanga agamba nti: Omuntu yenna mu bulamu bw'ensi eno abeera alina obuyinza ku bintu bye byonna by'abeera yafuna mu ngeri zino essatu:\n Ekyo ekibeera kyamutonerwa. Noolwekyo omuntu bw'afa byonna by'abeera yafuna mu limu ku makubo ago abasika be eddiini b'ekkiriza babifuna oba babigabana mu linnya lye. Abasika abatuufu eddiini b'emanyi be bano:\nKyokka eddiini egamba nti, bano bateekeddwa kuweebwa kw'ebyo ebyassibwa mu kiraamo kyokka era bw'aba omuntu bw'ati yalaamirwa okufuna omugabo omunene okusinga ku bafamire, eddiini tekikkiriza kukimuwa kubanga buli ali mu nsi akolerera famire ye.\nOmuntu atalina muntu yenna amukwatako eddiini emukkiriza ebintu okubiraamira ediini ey'Obusiraamu n'asalawo gye biraga.\nWabula ssinga omuntu afa nga talaamye, abakulembeze mu ddiini batuula wamu n'abo abalina obuvunaanyizibwa ku mmaali ye ne bagigaba okusinziira ku mateeka ga Kulaani.\nOmuntu ne bw'abeera alaamye naye ebintu ne biweebwa omwana akyali omuto, omukuza abivunaanyizibwako okubitereka obulungi n'abimuwa ng'akuze.\nWaliwo abantu abalwanira ebintu by'abafu ebitaabaweebwa ne babyezza, bano Allah abalinze okubookya omuliro ogw'obugenderevu.\nKyokka era okutunda ebintu by'omufu ebikalu ka bibeere biggya kimu ku bitakkirizibwa era n'omuntu abiguze, obuguzi bwe tebukkirizibwa mu Busiraamu.\nEby'Olukiiko lwa Busoga bimukubizza mu mbuga\nGabula Nadiope alondeddwa okuba Kyabazinga omuggya


Bukedde Online - Agambibwa okukuba omuserikale akwatiddwa\nAdded 17th October 2019\nTimothy Lubega 27, ow'e Mutungo akwatiddwa poliisi y’e Mutungo ng'eyambibwako aba LC1 mu kitundu kino. Lubega okukwatibwa kiddiridde kkamera za poliisi okumulaga ng’ali ku lusozi lw’e Mutungo mu biseera Tusingwire we baamukubira akatayimbwa bwe yali akola dduyiro.\nLubega (wakati) mu mujoozi ogulimu ebikuubo ebyeru n'ebiddugavu nga poliisi eyaza ewuwe e Mutungo zooni 4. Ku ddyo Ben Kasozi.\nOMU ku bavubuka abateeberezebwa okuba omubbi abaakubye akulira okunoonyereza ku misango ku poliisi ya CPS, Joshua Tusingwire akatayimbwa ku mutwe akwatiddwa poliisi y'e Mutungo.\nTimothy Lubega 27, ow'omu Zooni 4 e Mutungo y'akwatiddwa poliisi y'e Mutungo nga bayambibwako aba LC1 mu kitundu kino. Lubega okukwatibwa kiddiridde kkamera za poliisi okumulaga ng'ali ku lusozi lw'e Mutungo mu biseera Tusingwire we baamukubira akatayimbwa bwe yali akola dduyiro e Mutungo Biina ku Lwomukaaga lwa wiiki ewedde ku ssaawa 2:00 ez'ekiro.\nLubega nga poliisi emujja ewuwe. Wakati ye bbodabboda gye bagamba gy'abadde akozesa mu bumenyi bw'amateeka.\nOmumyuka w'omwogezi wa Poliisi owa Kampala n'emiriraano, Luke Owoyesigyire yategeezezza nti Lubega babadde bamunoonya ku misango egy'enjawulo egy'okwenyigira mu bumenyi bw'amateeka mu bitundu by'e Mutungo n'emiriraano.\nYayongedde n'ategeeza nti mu kiseera kino bamubuuza ebibuuzo ku misango gino era singa bamaliriza okukuhhaanya obujulizi, waakutwalibwa mu kkooti avunaanibwe. Era nga waliwo n'abavubuka abalala be bakyanoonya ku misango gino.\nBen Kasozi, atwala ebyokwerinda mu Zooni eno agamba nti, Lubega yalonkomeddwa abamu ku bavubuka be baakutte mu bikwekweto bye baakoze ne poliisi mu bitundu bino n'emiriraano era nga bulijjo bamunoonya oluvannyuma lw'omuze gw'okukuba abantu obutayimbwa ne babbibwa okweyongera mu kitundu kino.\nYagambye nti Lubega alina abavubuka b'akolagana nabo era nga kigambibwa nti y'abadde abagabira ebitundu gye balina okubbira nga yeeyambisa bboodabbooda ye okubakuhhaanya.\nLubega agambibwa okukuba omuserikale.\nKasozi ategeezezza nti abamu ku bavubuka be baakutte mu bikwekweto bino abamu baatwaliddwa mu kkooti ne babasindika mu kkomera e Luzira. Yagambye nti akyalina obuzibu bw'abatuuze abamu ate abali mu kumutiisatiisa nga bagamba nti yeenyigira mu kukwata abaana baabwe.\nKasozi abalabudde nti tajja kutiisibwatiisibwa era agenda kweyongera okukola ebikwekweto ng'ali wamu ne poliisi okulaba ng'afunza abavubuka bonna abeenyigira mu bumenyi bw'amateeka.\nLubega yeegaanyi ebyokwenyigira mu bubbi n'agamba nti abatuuze bamuwalana kubanga mu myaka 8 emabega yali anywa enjaga ne balowooza nti abba kyokka ng'ekituufu teyali mubbi.\nYasalawo okuva ku kunywa enjaga n'alokoka n'afuna ne ssente mu mirimu gy'obwabbulooka bw'amayumba n'ettaka n'agula ppikipiki mw'aggya ssente.\nWaliwo n'abavubuka abalala abaakwatiddwa okuli Kevin Kayima ne Kididi nga nabo babattebereza okwenyigira mu bumenyi bw'amateeka mu bitundu bino.\nEyasse muganda we asibiddwa emyaka 15


Kkooti egobye omusango gwa Kidandala ne Ssegirinya - StaDailyNews\nHome Amawulire Agaakuno Kkooti egobye omusango gwa Kidandala ne Ssegirinya\nKkooti egobye omusango gwa Kidandala ne Ssegirinya\nOmulamuzi alagidde enjuyi zombi okwesasulira ssente ezikozeseddwa mu musango guno.\nKkooti Enkulu mu Kampala egobye omusango Sulaiman Kidandala gweyawaabaa ngawakanya okulondebwa kwa Munnakibiina kya NUP era Omubaka wa Kawempe North Muhammad Ssegriiyinya (Mr Updates) nga egamba nti alemereddwa okulaga obujjulizi nti yamuwa empaaba.\nOmulamuzi Hennerieta Wolayo agamba nti Kidandala yalemererwa okuwa Ssegiriinya empaaba nga bwekirambikibwa mu mateeka mu kadde weyabeerera ku alimanda mu kkomera e Kitalya.\nOmulamuzi era ategeezezza nti Kidandala yalina okuwa Ssegiriinya empaaba ye nga ayita mu OC we Kkomera ly’e Kitayla Fred Mugia eyali alina okukubako sitampu ku mpaaba nga akiikirira omusibe gweyalina mu kaduukulu ke n’oluvannyuma ‘Registrar’ ateeke empaaba eno ku ‘Notice Board’.\nMugia mu bujulizi bwe yategeeza nti tafunangako mpaaba eno era tagiteekangako mukono, era wano omulamuzi wasinzidde nategeeza nti empaaba teyalina kuteekebwa ku Notice Board kwokka wabula byombi byalina kutambulira wamu.\nWabula, bino webijjidde nga Ssegirinya ali Masaka oluvanyuma lw’okuyitibwa poliisi ku bigambibwa nti ali wamu n’omubaka wa Makindye West bavujjirira abatemu b’ebijjambiya tebatta abantu mu bbendobendo ly’e Masaka.\nSsegirinya ne Ssewanyana olunaku lw’eggulo basiibye ku poliisi nga babuzibwa kajojijoji we bibuuzo. Bano, batereddwa ku kakakalu ka poliisi wabula nebalagirwa baddeyo mu ttunttu lyaleero\nPrevious articleWhat you need to know about the late Metropolitan Jonah Lwanga\nNext articleKabaka alonze Abaami b’amagombola abaggya


Luganda : Books by Language : Free Texts : Free Download, Borrow and Streaming : Internet Archive\nLuganda : Books by Language\nTexts with language specifed as Luganda\nTopics: wikipedia, offline, pdf, page, mediawiki, 2020-07-23, lg, Luganda, lgwiki, South America\nby Snoxall, R. A\nxxxvi, 357 pages 18 cm\nTopics: Ganda language -- Dictionaries -- English, Ganda language, Ganda-Sprache\nTopics: wikipedia, offline, pdf, page, mediawiki, 2020-07-21, lg, Luganda, lgwiki, Ensi\nTopics: wikipedia, offline, pdf, page, mediawiki, 2020-07-22, lg, Luganda, lgwiki, Afirika\nTopics: wikipedia, offline, pdf, page, mediawiki, 2020-07-22, lg, Luganda, lgwiki, Asia\nTopics: wikipedia, offline, pdf, page, mediawiki, 2020-07-22, lg, Luganda, lgwiki, Ekibalangulo\nTopics: wikipedia, offline, pdf, page, mediawiki, 2020-07-22, lg, Luganda, lgwiki, Bulaaya\nThe historical reconstruction of Great Lakes Bantu: etymologies and distributions\nIncludes bibliographical references (pages 19-30) and index\nTopics: Bantu-speaking peoples, Bantu languages, Bantoetalen, Historische taalwetenschap, Woordenschat,...\nTopics: wikipedia, offline, pdf, page, mediawiki, 2020-07-22, lg, Luganda, lgwiki, North America\nTopics: wikipedia, offline, pdf, page, mediawiki, 2020-07-27, lg, Luganda, lgwiki, Luganda\nTopics: wikipedia, offline, pdf, page, mediawiki, 2020-07-21, lg, Luganda, lgwiki, Omuntu\nTopics: wikipedia, offline, pdf, page, mediawiki, 2020-07-21, lg, Main Page\nBook of Common Prayer in Luganda, scanned by Google from Harvard University and uploaded to the Internet Archive by John Mark Ockerbloom. Google may have stripped some non-textual elements from the PDF they supplied for download.\nTopics: Church of England -- Liturgy -- Texts, Ganda language -- Texts\nQuran In Luganda pdf\nTranslation of the meanings of the Noble Quran in the Luganda PDF\nTopic: Quran In Luganda pdf\nEkitabo kirimu embeera n’ebitendo bya Nnabbi nga muto, mu biseera by’obuvubuka ne bwe yali ng’amaze okufuuka Nnabbi; okumuteekateeka n’okumutuma, wamu n’ebyamagero bye. Ebizibu ebyamutuusibwako awamu n’abagoberezi be; okusenguka kw’Abasiraamu okugenda mu Abyssinia, okusisinkana ab’ebika eby’enjawulo, ensisinkano ne Bannamadiina mu Aqaba, olukwe olwakolebwa okumutemula, n’okusenguka okugenda e Madiina. Ekitabo kiteekeddwateekeddwa mu ngeri ey’ebyagwawo buli mwaka...\nTopics: Islam, Muslim, Qur'an, religion, hadith, jurisprudence, Prophet, Muhammad, worship\nTranslation of the meanings of the Noble Quran in the Luganda pdf format\nTopic: KABAKA W’AMAJINNI\nAbantu abaagala okubeera abaddu ba Allah abeesimbu, balina okutegeera Obusiraamu obw’omunda n’okutuukiriza amateeka gaabwo, okudda ku nzikiriza n’obwesimbu n’okugissa mu nkola mu bikolwa eby’okungulu wamu ne munda. Olw’obwetaavu obwo, omuwandiisi alambulula oludda lw’Obusiraamu olukwata ku mwoyo. Mu kusooka alambulula omusingi gwe nzikiriza n’ebigendererwamu. Olwo n’alondoola ebikwata ku ludda lw’omwoyo mu kusinza mu Busiraamu ng’agoberera empagi z’obukkiriza....\nAmaka gayamba mu kukola ku byetaago by’abantu era gwe musingi ogw’okutumbuka kwabwe mu by’omwoyo. Ekitabo kiraga ebintu ebirina okukolebwa okutandika amaka agatuusa eri omukwano omutukuvu; emisingi egirina okugobererwa okufuula awaka ennimiro ez’emirembe n’obutebenkevu; na butya bwe bayinza okufuna essanyu eritaggwaawo. Kinnyonnyola ebyetaagisa okuzimba n’okulunngamya amaka era ne kiwa eby’okulabirako ku nsonga ezo, naddala okuva mu bulamu bwa Nnabbi n’Abasiraamu...\nEkitabo kino kigenderera okusobozesa abakisoma okukwata ekkubo lya Nnabbi n’okuwangaalira ku bulunngamu bwe. Kiraga okusaasira Nnabbi kwe yalina eri abantu n’ebitonde ebirala, wadde nga Allah yamutuma gye bali mu biseera ebyali bisinga okubeera ebyakazigizigi, ebizibu era eby’omutawaana. Omuwandiisi alaga embeera za Nnabbi n’enneeyisa ebyaleeta emirembe n’obutebenkevu mu mawanga, ne bifuula abantu ab’emitima emikakanyavu abagonvu, abalongoofu era abawa eky’okulabirako eri...\nOkuvvuunula E Kimu Ekyekkumi Ekisembayo Mu Kur'ani\nTopics: Okuvvuunula, Ekyekkumi, Ekisembayo, Kur'ani\nby Prof. Dr. M.Yaşar Kandemir\nNnabbi waffe omwagalwa Muhammadi yannyonnyola Kulaane, era n’atubuulira ebintu bye tuteekwa okukola ne bye tutateekeddwa, ng’ayita mu bigambo bye (hadiisi), tusobole okubeera abasanyufu muno mu nsi ne ku Lunaku lwenkomerero. Hadiisi era ziyamba okuyiga eddiini yaffe mu ngeri ematiza. Ekitabo kino kkunnganyizo lya hadiisi amakumi ana (40) omuwandiisi ze yaleeta nga zeetooloolera ku nfumo ezigenderera okugunjula abaana, nga mulimu hadiisi ezikubiriza okukola ebikolwa ebirungi ate...\nEkitabo kigenderera okuziba omuwaatwa oguli mu bintu ebiwandiikibwa ku Nnabbi Muhammadi nga kijjayo oludda olulala mu bulamu bwe nga kwe kusaasira kwe okwo abawandiisi kwe batera okulagajjalira. Okusaasira kuno okw’enjawulo kwe kwetooloolera obulamu bwe bwonna. Ekitabo kiraga nti ekifaananyi kya Nnabbi kyetaagisa nnyo naddala mu biseera bino, ne kiyamba okujjumbiza okusaasira mu nkolagana zaffe ez’obuntu n’engeri gye tulina okweyisaamu n’ebintu ebitwetoolodde. Era kiraga nti,...\nObusiraamu, ng’eddiini endala, bukkiririza mu kubeerayo kw’Omutonzi, n’ababaka abaalanga eddiini. Ekitabo kino kirambulula enzikiriza y’Obusiraamu ng’eddiini eyakomererayo. Era omuwandiisi yakyawulamu ebitundu bina: Ekitundu ekisooka kyogera ku bintu ebikulu ebyawula Obusiraamu. Ekitundu eky’okubiri kyogera ku nzikiriza, okusinza okw’emikolo n’amateeka agafuga ensonga z’ebyensi (Mu’amaalaat). Ekitundu eky’okusatu kyogera ku Kulaane ey’ekitiibwa, n’ekitundu...\nmediatype:texts AND language:(luganda OR lug)


Bukedde Online - Agambibwa okubuzaawo mukyala we akwatiddwa\nAbavubuka bakubiriziddwa obuteesigulira ku...\nBakoze enkyukakyuka mu poliisi\nPOLIISI ekutte bba w’omukazi eyabuzibwawo abantu abatannamanyika nga kati awezezza wiiki bbiri nga tamanyiddwaako mayitire.\nDeus Kabanda, nga makanika mu Ndeeba era nga mutuuze w’ e Buddo Naggalabi yakwatiddwa abaserikale ba Poliisi ab’ekibnja kya Flying Squad oluvannyuma lw’okumuteebereza okubaako ky’amanyi ku mayitire ga mukyala we, Jackline Nankya 22.\nAb’ebyokwewrinda abali ku musango gwa Nakya babbidde ku Bukedde nti Kabanda amannyiddwa ennyo mu Ndeeba olw’obukugu bw’alina mu kukanika mmotoka ez’ekika kya ‘ Golf’, yasooka kufuna butakkaanya ne Nankya nga tanabuzibwawo.\nNankya bwe yabula Kabanda n’adduka awaka ne yeekukuma era aba Flying Squad baamukutte ku Lwokutaano oluwedde.\nAba Flying Squad baamukunudde mu bitundu by’e Nansana oluvannyuma lw’okumala wiiki bbiri nga bamuyigga. Baamutuusirizza ku Poliisi e Katwe gy’akuumirwa ng’okunoonyereza bwe kugenda mu maaso.\nEnsonda mu ba Poliisi e Katwe zaategeezezza nti Kabanda mu kumukunya yategeezezza nti, yafuna obutakkaanya ne mukazi we era ne balwanamu, nti kyokka baamala ne bakkaanya era enkeera yaasalawo aleke ng’amusibidde mu nnyumba naye ng’amulekedemu eby’okulya n’okunywa n’agenda mu kyalo ewaabwe (ewa kabanda) e Masaka. Yaayongeddeko nti, oluvannyuma yakitegeerako nti maama wa mukyalawe yajja n’aggyamu muwalaawe mu nnyumba n’amutwala nti era kirabika y’amulina.\nNyina wa Nankya, Grace Nabbosa agamba;\nMuwala wange abadde mu bufumbo ewa Kabanda era Kabandatumumanyi kuba yakyaala ewa ssenga w’omuwala. Yagambye nti Nankya abadde alina edduuka eritunda obuviiri bw’abakyala ne saluuni mu kabuga k’e Wobulenzi, nga baateesa ne bba awaka akomawo nnaku zimu nazimu, endala asulayo ku mulimu e Wobulenzi.\n“ Ssaasooka kumanya nti omwana wange abuziddwaawo, naye bamaze akaseera nga balinamu obutakkaanya olwa Kabanda okumukubanga ne mu busonga obutono” Nabbosa bwe yagambye.\nYagasseeko nti, “Nga September 11, 2019, waaliwo ba kasitooma bange abaalina okunsasula ssente 2,500,000/- naye nga nateekayo Nankya, nga ye yekka alina okuggyangayo ssente ezo. Kasitooma ono yankubira essimu nang’amba nti Nankya agende anone ssente zange” bwe yagambye.\nNakubira mutabani (Kabanda) essimu ng’amusaba Nankya agende anone ssente zino.\n“Bwe twali twogera ku ssimu nga musabye ampe Nankya anonere ku ssente zange, yantegeeza nti tebaliiwo baagenzeeko Masaka nti, bajja kukomawo enkeera, olw’okuba ssente nnali nzeetaaga mangu, n’addamu okukubira mutabani nga njagala mugambe agambe Nankya ategeeze kasitooma nti agenda kumusindikira omuntu omulala anone ssente ezo, nga takwata ssimu.\nNakuba ne ku ssimu za Nankya naye nga tazikwata. Baze Bruno Kabiswa bwe yakubira Nankya Kabanda ye yagikwata n’amumpa nenjogera naye”, bwe yagambye.\n“N’addamu okumusaba ampe ku Nankya, yang’amba mbu balina gye bagenze ne maamawe (n’azaala wa Nankya) olwo zaali ziri mu ssaawa mukaaga ez’emisana.\nNabbosa maama wa Nankya.\nNaddamu okukuba essimu ku ssaawa 9:00 nga zonna tebazikwata. Nalaba obudde buziba ne nsaba ku muliranwa wange essimu ne ngikubisa naakwata, Yaddamu n’antegeeza mbu Nankya ne nnyina baali tebanadda mbeere mugumiikiriza”. Nabbosa bwe yagambye\n“Enkeera twasalawo tugende e Budo tulabe embeera eriyo, twasanga waggale ne tukonkona nga tewali aggulawo,twagenda ku poliisi e Katwe okuggulawo omusango ne batunsindika ku e Nsangi gye naaggulawo omusango gw’okubula kwa Nankya ku fayiro SD:28/12/09/2019.\nTwagenda n’abaserikale ba poliisi y’e Nsanji awakaawe babuulirize, era twasanga wasibe. nga abaserikale baali baagala okumenya kkufulu newabaawo omukazi naatugamba nti temumenya , Deus alabika y’ali nemukazi we netuvaayo”.\nOw’amawulire mu zooni ya Budo Naggalabi, Joseph Lugayaavu agamba; Kabanda mbadde mumanyi naye nga musajja mukozi tasiiba waka, nga kizibu okumuggya omuze gwonna.\nMuliranwa wa Kabanda omu ataayagadde kumwatuukiriza mannya yagambye nti, Kabanda musajja mulwanyi , akuba nnyo abakyala, nga waliyo n’eyanobanga yagenda lwa miggo.


NNABAGEREKA Sylivia Nagginda asiimiddwa abakyala bannalotale olw'obukulembeze bw'alaze mu kutumbula okuyimusibwa kw'omwana omuwala n'abakyala mu ggwanga okutwalira awamu.\nBino byabadde ku Serena Hotel ku Lwomukaaga ku kijjulo ky'abakyala bannalotale ng'ekirabo kino kyamukwasiddwa Gavana wa lotale atwala Uganda ne Tanzania, Sharmila Bhatt.\n"Ng'abakyala twetaaga obukulembeze obunaatuyamba okutakula ku nsonga ezisomooza enkumu ze tusanga okuli obuli bw'enguzi n'ebirala nga byetaaga abakulembeze abeewaddeyo bwe kityo mbasaba mwe bannalotale okutendeka abaana abawala n'okubawa obusobozi okwanganga okusomoozebwa kwe basanga mu bitundu gye babeera," Nnabagereka bwe yasabye abakyala abaliko we batuuse okuyamba ku bannabwe.\nOmukolo guno gwategekeddwa wansi w'omulamwa ogugamba nti ‘Balancing for better' (okwenkanyankanya olw'obulungi bwa buli muntu) era Omukyala Carol Muyoka - Munnamateeka eyabadde omwogezi ow'enjawulo ng'ono nzaalwa y'e Kenya yasabye abakyala okukuza abaana abalenzi mu ngeri y'emu ng'abaana abawala kuba mu kino baakukula nga tebayisa maaso mu baana bawala, ate okulwanirira n'okutumbula ensonga z'abakyala zakwanguwa.\nPulezidenti wa lotale ya Kampala- Naalya, Denis Jjuuko yategeezezza nti emyaka 30 abakyala gye bamaze nga beegasse ku lotale gisitudde nnyo ekitongole kino kubanga bamalirivu era nga kibeera kikulu okubasiima mu kiseera ng'ensi ejaguza olunaku lw'abakyala.\nAbakyala abasukkulumye ku bannaabwe mu bintu eby'enjawulo basiimiddwa olw'obuweereza bwaabwe n'ebirabo nga Ruth Nvumetta Kavuma omutandisi wa Forum for African Women Educationalist (FAWE) yasiimiddwa mu kkoowe ly'obukulembeze, Gerry Opoka owa Soul Fitness Ltd ye yasinze mu kkoowe ly'obuyiiya ate Vivian Kityo owa Wakisa ministries n'asinga mu kkoowe ly'obuweereza eri abantu.\nKatikkiro Charles Peter Mayiga yeetabye ku kijjulo kino n'ategeeza nti enkungaana bwe ziti nnungi mu kutendeka n'okulambika abakyala era kya kubeera kyangu okubitunulamu okulonda abaweereza abakyala. Oluvannyuma yakwasizza Muyoka ekirabo ekyamuweereddwa.\nAbatumbuzi b'ensonga z'abakyala okuli Victoria Ssekitoleko- omukugu mu by'obulimi, Ritah Opondo ng'ono yakulira ekibiina ky'abakyala-UWONET ne Phyllis Kwesiga ng'ono wa KK Consulting Architects (mukubi wa pulaani),mu kukubaganya ebirowoozo basabye kaweefube akolebwe buli mwana muwala atwalibwe mu ssomero ng'eno gye bajja okuyigira eddembe lyaabwe ate n'okwekkiririzaamu.


Bukedde Online - Queen Tyra acamudde Minisita Nakiwala n'amusuubiza emitwalo 90\nQueen Tyra acamudde Minisita Nakiwala n'amusuubiza emitwalo 90\nMukulu, tommalira biseera nnyongera ku sse...\nQueen Tyra acamudde Minisita Nakiwala n’amusuubiza emitwalo 90\nMINISITA w'abaana n'abavubuka, Florence Nakiwala Kiyingi, alonze ambasada ow'abaana owokubiri eyeegasse ku muyimbi Fresh Kid. Ono ye yakutte ekyokubiri mu mpaka z'Abannalulungi b'abaana abato eziyitibwa "Little Miss Uganda".\nTyra Abok 8, omuyizi mu ‘Galax International School' bwe yabadde ayanjulira minisita Nakiwala Kiyingi engule gye yafunye bwe yakutte ekifo ekyokubiri, yamuyitiddemu nga bw'agenda okuyamba ku minisitule ye okukwata obuyimba obuvumirira n'okulwanyisa abantu abatyoboola eddembe ly'abaana ekyamucamudde.\n"Nnyabo minisita tukooye okwogera obwogezi nga tebalaga bikolwa era nsaba ompagire ne 900,000/- nkwate entambi zange zino abaana n'abazadde kwe banaalabiranga ne bamanya akabi akali mu kulinnyirira eddembe ly'abaana" bwatyo Queen Tyra Abok bwe yategeezezza minisita.\nQueen Tyra yasoose kusaba minisita 700,000/- okukwata entambi ze, bwe yalabye nga minisita akkiriza okuzimuwa n'ayongerako nti naye maama mbadde njagala 900,000/- ekyasesezza minisita Nakiwala era nazo n'akkiriza okuzimuwa kubanga kye yabadde agenda okukola kigasa eggwanga.\nNakiwala yagambye nti ‘Queen Tyra' wadde yali waakubiri, obuvumu n'obumaliriza bw'alina okulwanirira eddembe ly'abaana kye yavudde amufuula ambasada wa minisita w'abaana nnamba bbiri era ng'agenda kutandiika okulonda ba ambasada okuva mu bitundu by'eggwanga eby'enjawulo\nAmagezi gâ€™Omukama Oyo gajja kukendeeza enjala


katikkiro alambudde olusiisira lw'ebyobulamu - Radio Simba, The Best Luganda Station in the World !\nkatikkiro alambudde olusiisira lw’ebyobulamu\nKatikkiro yalambudde olusiisira lw’eby’obulamu olwategekeddwa ekitongole kya Kabaka Foundation ku Bulange, n’ekigendererwa eky’okugema abantu ba Ssaabasajja Kabaka obulwadde bw’ekibumba (Hepatitis B).\nMu kwogerakwe, Katikkiro yakubirizza abazadde okugemesa abaana endwadde, okubaliisa obulungi, wamu n’okubambaza engatto basobole obutakwatibwa ndwadde zinamutta. Yasabye abantu ba Kabaka okufaayo ku bulamu bwabwe nga bajjumbira okwekebeza kubanga olugendo lw’okuzza Buganda ku ntikko lujja kubeera lwangu nga abantu balamu.\nMu ngeri yeemu, omumyuka wa Katikkiro ow’okubiri era Omuwanika wa Buganda, Oweek Robert Waggwa Nsibirwa naye bamugemye, era yakubirizza abantu ba Buganda okugenda bafune obujjanjabi obwa ssente entono obubateereddwawo Ssaabasajja Kabaka.\nPoliisi ezudde emotoka eyabiddwa\nYe Minisita w’eby’obulamu, Dr. Prosperous Nankindu yeebazizza Ssaabasajja Kabaka olw’okufaayo ennyo ku bulamu bw’abantu be.\nOkugema Hepatitis B kukyagenda mu maaso mu bimuli bya Buganda buli mwezi.\nPrevious Obwakabaka bukebezza aba BodaBoda obulwadde bwa mukenenya.\nNext poliisi esaanyizaawo ebiragala kiro 618\nPulezidenti Museveni asonyiye aba Red Pepper


Purification and its Rulings » Emiteeko » Emisomo gyonna » Omuko : 1\nomuwendo gw'ebintu: 13\nEKISALIDDWA KU NSOLO NGA NNAMU\nYannyonnyola Shk. Mukatundu kano nti ekintu kyonna ekisaliddwa ku nsolo nga namu tekyikkirizibwa kuliibwa, nalaga n’ensonga lwaki kyaziyizibwa\nEMPISA Z’OKUMALA EKYETAAGO 2\nYannyonnyola Shk. Mumusomo guno empisa z’okumala ekyetaago, nobujulizi obutulagirira ekyo, edduwa ezisomebwa.\nEMPISA Z’OKUMALA EKYETAAGO 1\nOmusomo guno gwasomesebwa Shk. Abubakar Sserunkuuma era yannyonnyola mugwo ekifo, obukulu n’obulungi bwobuyonjo mu busiramu era nakubiriza abasiraamu okufaayo ennyo okukuuma obuyonjo\nBuli Mwana Azalibwa Kububuumbwa\nYannyonnyola shk. Nti enzikiriza yabazadde ekola kinene nnyo kukusigala kwomwana kububuumbwa oba okubuvaako.\nShk. Yannyonnyola amakulu g’okutayammamma, n’obujulizi obukuyimirizaawo, n’engeri yaayo


Bukedde Online - 'Musisi tugobere abatembeeyi'\nPoliisi etabukidde bannannyini bizimbe aba...\nSsentebe w’ekibiina ekigatta abasuubuzi mu Kampala ekya Kampala City Traders Association (KACITA), Evarest Kayondo, yagambye nti embeera ebasobedde kubanga buli olukya bafuna okwemulugunya okuva mu akeedi ez’enjawulo nga baagala babayambe okuggya abatembeeyi ku nguudo.\nAbatembeeyi nga bali ku nguudo mu Kampala. kU DDYO, YE Jennifer Musisi gwe balaajanira\nABASUUBUZI abatundira mu maduuka basabye KCCA egobe abatembeeyi abazzeemu okutundira ku nguudo be bagamba nti bavuddeko obucaafu n’obulippagano bw’ebidduka okweyongera.\nBaalumbye abakulembeze baabwe aba KACITA ne babasaba batuuze olukiiko lw’abasuubuzi bonna basalewo mu bwangu eky’okukola kubanga akalulu kaawedde naye abatembeeyi buli olukya beeyongera okweyiwa ku nguudo.\n“KCCA eyatuyise enkya ku Lwokutaano tuteese ku busuulu bw’amayumba n’ekubala ebizimbe kyokka olukiiko olwo hhenda kulukozesa okubategeeza embeera embi gye tulimu mu Kampala.\nKayondo yagambye nti abatembeeyi ebintu babiyiwa mu miryango gy’amaduuka ne balemesa abaguzi okuyingira munda, olwo abasuubuzi abatundira mu maduuka ne babalemesa okukola.\nN’agamba nti abasuubuzi bategeka okuyimiriza okusasula layisinsi z’amaduuka ne ssente za kasasiro kubanga abasinga okucaafuwaza ekibuga be batundira ku nguudo era n’asaba KCCA okuvaayo etunule mu nsonga zaabwe ng’embeera tennaba kusajjuka.\nEMBEERA ERI MU KIBUGA:\nAbatakisi batikkira mu luguudo wakati aba bodaboda buli omu waayagala w’asimba ng’embeera eri ku Mini Price yeeraliikiriza.\nAbasindika ebiggaali n’abavuga obugaali maanyi g’ekifuba we basanga we basimba awatali ku bakuba ku mukono.\nAbatembeeyi ebintu baabiggye ku mabbali g’oluguudo gye baasooka okubissa nga kati babiyiwa mu kkubo.\nOkuvuga emmotoka okuva ku kisaawe ky’e Nakivubo okutuuka ku kizimbe kya Mutaasa Kafeero ku luguudo lwa Luwum kikutwalira eddakiika ezitakka wansi wa 30, wakati mu bunkenke bw’ababbi b’obutaala n’abasazi b’ensawo.\nObucaafu obuli mu kibuga naddala abatembeeyi we bbali bususse kyokka abatembeeyi bakitadde ku KCCA, gye bagamba nti tayagala kukola mulimu gwayo.\nMoses Luutu omu ku batembeeyi agamba nti okuyonja ekibuga KCCA ekukola ku ssaawa 5.00 ez’ekiro ng’abatembeeyi bamaze okunyuka okutuusa ku ssaawa 12.00 ez’oku makya nga we batandikira okukola ekibuga kyandibadde kiwedde okuyooyoota.\nN’agamba nti ennaku entono ze babadde ku nguudo za ndibadde tezikaabya bakolera mu maduuka kubanga n’ebintu bye bantunda be babibaguza.\nKayondo yagambye nti, dayirekita wa Kampala abadde tabeerangako mu mbeera eno kubanga mu kulonda kwa 2011, abatembeeyi beeyiwa ku nguudo ng’okubagobako lwali lutalo lwennyini.\nYagambye nti baalina okwegatta ng’abasuubuzi mu kibiina kyabwe ekya KACITA okusobola okubawangula.\nOmwogezi wa KCCA, Peter Kaujju yategeezezza nti tewali yakkiriza batembeeyi kuyiika ku nguudo era byonna bye bakola bamenya mateeka.\n“Tugenda kubagobako kubanga amateeka weegali ge tugenda okukozesa era entegeka egenda mu maaso.\nN’asaba abasuubuzi obutava mu mbeera kubanga ensonga zaabwe zigenda kukolebwako mu bbanga eritali lye wala.


Okukkiriza - Faith\nKale okukkiriza kuva mu kuwulira, n'okuwulira mu kigambo kya Kristo. - Abaruumi Romans10:17\nWeesigenga Mukama n'omutima gwo gwonna. So teweesigamanga ku kutegeera kwo ggwe:Mwatulenga mu makubo go gonna, Kale anaaluŋŋamyanga olugendo lwo. - Engero 3:5, 6\nYesu n'amugamba nti Oba ng'oyinza! byonna biyinzika eri akkiriza. - Makko Mark 9:23\nOmuntu yenna bw'aba mu Kristo kyava abeera ekitonde ekiggya: eby'edda nga biweddewo; laba, nga bifuuse biggya. - 2 Abakkolinso 2 Corinthians 5:17\nKubanga tewali kigambo ekiva eri Katonda kiribulwa maanyi. - Lukka Luke 1:37\nN'alyoka akoma ku maaso gaabwe ng'agamba nti Nga bwe mukkirizza kibeere gye muli bwe kityo. - Matayo Matthew 9:29\nOkukkiriza kye kinyweza ebisuubirwa kye kitegeereza ddala ebigambo ebitalabika. - Abaebbulaniya Hebrews 11:1\nNaye oba ng'omuntu yenna ku mmwe aweebuuka mu magezi, asabenga Katonda atamma awa bonna so takayuka; era galimuweebwa.Naye asabenga mu kukkiriza, nga taliiko ky'abuusabuusa: kubanga abuusabuusa afaanana ng'ejjengo ery'ennyanja eritwalibwa empewo ne lisuukundibwa.Kubanga omuntu oyo talowoozanga ng'aliweebwa ekintu kyonna eri Mukama waffe; omuntu ow'emyoyo ebiri, atanywera mu makubo ge gonna. - Yakobo James 1:5-8\nera awataba kukkiriza tekiyinzika kusiimibwa: kubanga ajja eri Katonda kimugwanira okukkiriza nga Katonda waali, era nga ye mugabi w'empeera eri abo abamunoonya. - Abaebbulaniya Hebrews 11:6\nKuba ng'omubiri awatali mwoyo bwe guba nga gufudde, era n'okukkiriza bwe kutyo awatali bikolwa nga kufudde. - Yakobo James 2:26\nNaye oyo abuusabuusa azza musango bw'alya, kubanga talya mu kukkiriza; na buli ekitava mu kukkiriza, kye kibi. - Abaruumi Romans 14:23\nNaye omutuukirivu wange aliba mulamu lwa kukkiriza: Era bw'addayo ennyuma, emmeeme yange temusanyukira. - Abaebbulaniya Hebrews 10:38\nNewakubadde ng'anzita era naye naamulindiriranga: Era naye naakakasanga amakubo gange mu maaso ge. - Yobu Job 13:15\nKubanga bw'atyo bw'ayogera Mukama Katonda, Omutukuvu owa Isiraeri nti Mu kudda ne mu kuwummula mwe mulirokokera; mu kutereera ne mu kwesiga mwe muliba amaanyi gammwe: mmwe ne mutayagala. - Isaaya Isaiah 30:15\noba nga tetukkiriza, ye abeera mwesigwa kubanga tayinza kwerimba. 2 Timoseewo 2:13\nKubanga buli ekyazaalibwa Katonda kiwangula ensi; era kuno kwe kuwangula okwawangula ensi, okukkiriza kwaffe. - 1 Yokaana 1John 5:4\nera ku ebyo byonna nga mukwatiddeko engabo ey'okukkiriza, eneebayinzisanga okuzikiza obusaale bwonna obw'omuliro obw'omubi. - Abaefeeso Ephesians 6:16\nN'abagamba nti Olw'okukkiriza kwammwe okuba okutono: kubanga ddala mbagamba nti Singa mulina okukkiriza okwenkana ng'akaweke ka kaladaali, bwe muligamba olusozi luno nti Vaawo wano genda wali; kale luligenda; so singa tewali kigambo kye mutayinza. - Matayo Matthew 17:20\nnga tutunuulira Yesu yekka omukulu w'okukkiriza kwaffe era omutuukiriza waakwo, olw'essanyu eryateekebwa mu maaso ge eyagumiikiriza omusalaba, ng'anyooma ensonyi, n'atuula ku mukono ogwa ddyo ogw'entebe ya Katonda. - Abaebbulaniya Hebrews 12:2\nKale bwe twaweebwa obutuukirivu olw'okukkiriza, tubeerenga n'emirembe eri Katonda ku bwa Mukama waffe Yesu Kristo, - Abaruumi Romans 5:1\nYesu n'addamu n'abagamba nti Mube n'okukkiriza mu Katonda. - Makko Mark 11:22\nObwo bwe mujagulizaamu, newakubadde nga mwanakuwazibwa mu kukemebwa okutali kumu akaseera akatono kaakano, oba nga kibagwanira,okugezebwa kw'okukkiriza kwammwe okusinga omuwendo ezaabu eggwaawo, newakubadde ng'egezebwa mu muliro, kulyoke kulabike okuleeta ettendo n'ekitiibwa n'okugulumizibwa Yesu Kristo bw'alibikkulibwa:gwe mwagala nga temunnaba kumulaba: gwe mutalaba kaakano naye mumukkiriza, ne mujaguza essanyu eritayogerekeka, eririna ekitiibwa: nga muweebwa ekyabakkirizisa, bwe bulokozi bw'obulamu - 1 Peetero 1:6-9